PRIHATIN DENGAN NASIB PENUNTUT UITM - FIKRY IBRAHIM HULUR BANTUAN

Pelakon Fikry Ibrahim, 26, yang pernah melalui zaman keperitan sewaktu bergelar penuntut itu telah mendorongnya untuk menghulurkan bantuan buat pelajar Universiti Teknologi MARA (UiTM) Shah Alam yang terjejas akibat penularan wabak COVID-19.

Bantuan berbentuk makanan seperti roti dan mi segera disumbangkan kepada penuntut yang menginap di luar kampus yang tidak berkesempatan pulang ke kampung halaman berikutan Perintah Kawalan Pergerakan dikuat kuasa sejak minggu lalu.

Fikry berkata, ia adalah hasil inisiatifnya kerana memahami keadaan penuntut yang berdepan dengan kedudukan kewangan terbatas. Bagaimanapun, katanya, dia berharap usahanya tidak disalah erti. Malah, dia juga bimbang dituduh menunjuk-nunjuk selepas memberi sumbangan.

Awalnya, pemenang tempat ketiga program Lawak Solo itu enggan berkongsi usahanya itu. Namun, selepas puas memujuk akhirnya pelakon drama Cik Reen Encik Ngok Ngek akur sekiranya usaha murninya boleh menjadi inspirasi kepada masyarakat.

"Usaha murni ini lahir atas inisiatif sendiri, bukan pengaruh sesiapa. Saya terpanggil menghulurkan bantuan kerana bersimpati memikirkan nasib penuntut yang tidak dapat pulang ke kampung halaman disebabkan arahan Perintah Kawalan Pergerakan selama dua minggu.

Klik untuk gambar besar

"Saya tahu tak ramai mereka boleh memasak di rumah, ada masa tiada wang mencukupi. Lagipun, UiTM juga ditutup, jika ada program yang boleh ambil makanan sekurang-kurangnya ringan sedikit bebanan mereka.

"Saya pernah bergelar penuntut, jadi saya tahu keadaan mereka. Saya juga pernah tidak makan kerana kekurangan wang. Jadi, saya terus menghubungi pihak UiTM yang menguruskan hal ehwal pelajar untuk memanjangkan bantuan berkenaan," ujarnya.

Fikry berkata, bekalan makanan yang dihulurkan mungkin boleh bertahan selama beberapa hari. Tetapi, dengan jumlah penuntut yang ramai, ia mungkin boleh habis dalam tempoh lebih singkat.

"Saya tak tahu berapa lama bekalan makanan boleh bertahan. Mungkin perlu dibantu lagi. Saya akan menghubungi pihak UiTM sekiranya perlu. Cuma, saya berharap semoga lebih ramai dapat membantu. Tak kisah dalam apa juga situasi," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOMOK TERKEJUT GAMBAR ANAK TURUT DISIAR DI LAMAN WEB LUCAH

Tomok atau nama sebenarnya, Shah Indrawan Ismail, 31, akui tertekan dan terkejut ekoran gambar anaknya Arrianshah Akid, 3, dan Andrashah Iman, 3 bulan, turut dimuat naik di laman web lucah tersebut.

Susulan daripada kes ini, Tomok juga mengambil langkah yang sama seperti Harith Iskander untuk membuat laporan polis serta ke Suruhanjaya Komunikasi & Mutlimedia (SKMM) secepat yang mungkin.

"Saya baru dapat tahu lewat malam semalam, saya dah pun berbincang dengan isteri mengenai tindakan apa yang perlu kami buat, sebagai ibu bapa saya amat terkilan dengan individu yang terbabit dalam penyebaran gambar anak-anak kami.

Klik gambar untuk size besar

"Kes ini adalah berat, tidak boleh dipandang ringan dan saya harap pihak berkuasa kena turut campur tangan dalam hal-hal yang bercanggah dengan norma kehidupan manusia, fedofilia adalah perkara yang menakutkan saya," ujar Tomok dipetik sebagai berkata.

Dalam pada itu, Tomok juga menyifatkan teknologi yang semakin berkembang telah disalah gunakan, demi kepentingan diri sendiri dan mengaut keuntungan di luar jangka.

"Secara jujurnya, saya memang mengawasi dan mengawal setiap kali gambar yang saya ingin muat naik ke laman sosial, banyak perkara yang saya sudah waspada seperti lokasi, masa dan sebagainya.

"Niat saya baik, kongsi gambar keluarga adalah untuk peminat rasa dekat dengan diri saya, tetapi apabila kes ini berlaku, saya agak sukar untuk memaafkan tindakan mereka yang telibat," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


WAN MAIMUNAH: "SAYA TERINGIN... JANGANLAH AMBIL AKU SEBELUM AKU MENGERJAKAN HAJI"

"Saya sangat teringin menunaikan ibadah haji, sebelum ini saya pernah ke Mekah tapi hanya melakukan umrah. Janganlah ambil aku sebelum aku mengerjakan ibadah haji, itulah doa yang sentiasa saya pohon kepada Tuhan. Saya percaya dengan rezeki Allah dan tak pernah putus berharap agar hasrat saya dimakbulkan.

"Jika ada pihak yang sudi menghulur bantuan, ia sangat dialu-alukan," demikian kata pelakon senior berbakat, Wan Maimunah yang berhasrat untuk mengerjakan ibadah haji dan dia tidak pernah putus harapan dan sentiasa percaya Tuhan akan memberi rezeki kepadanya.

Sedikit info mengenai Maimunah, pelakon kelahiran Johor ini pernah merangkul trofi Anugerah Bintang Popular Berita Harian (ABPBH) bagi ketegori Artis Komedi Wanita Popular selama lima tahun berturut-turut bermula edisi 1992 hingga 1996/1997.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANTINA ANAK KEDUA - NORA DANISH RAHSIAKAN SAMPAI KELAHIRAN

"Saya dan Nedim sangat tidak sabar dan menghitung hari menunggu kelahirannya. Persiapan untuk bayi sudah dibuat cuma tidak mahu sampai membazir, secara berpada-pada sahaja," ujar pelakon Nora Danish, 36, yang mengakui teruja.

Usia kandungan yang sudah memasuki tujuh bulan itu membuatkan Nora dan suaminya, Nedim Nazri menghitung hari dan tidak sabar menantikan kelahiran bayi mereka yang dijangka pada 3 Mac depan.

Dalam pada itu, Nora berkata, dia dijangka melahirkan bayi tersebut secara pembedahan atas faktor keadaan bayi yang besar.

Bagaimanapun, katanya, doktor masih memberi pilihan jika dia mahu melahirkan bayi berkenaan secara normal.

Klik untuk gambar besar

"Doktor kata bayi ini besar berbanding anak pertama saya. Saya mungkin sukar untuk melahirkan secara normal. Tapi doktor masih beri pilihan jika saya mahu melakukannya secara normal," tuturnya.

Nora yang mempunyai seorang anak lelaki hasil perkahwinan terdahulu itu melalui fasa yang bahagia di samping mendapat kasih sayang suami yang sentiasa berada di sisi.

Katanya juga Nedim yang juga mempunyai seorang putera hasil perkahwinan sebelum ini turut menawarkan diri untuk menjaga bayi tersebut jika dia mula kembali aktif menjalani penggambaran.

Sementara itu, Nora memberitahu yang dia belum mahu berkongsi jantina anak yang bakal dilahirkan kepada umum. Katanya, ia adalah kejutan yang akan diberitahu selepas bayi tersebut selamat dilahirkan.

"Saya nak rahsia dahulu, nak beri kejutan kepada peminat. Semua ahli keluarga dan rakan-rakan terdekat sudah tahu.

"Insya-Allah nanti kami umumkan bila tiba masanya. Nama anak juga sudah ada beberapa yang sesuai dan sedang difikirkan," jelasnya yang bernikah dengan Nedim pada 3 Mac lalu dalam sebuah majlis tertutup.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI KEDUA - ADI PUTRA NAFI SUDAH BERPISAH

Selepas beberapa cerita panas termasuk episod keguguran yang dirahsiakan oleh Adi Putra dan isteri keduanya, Norshahida, timbul pula dakwaan terbaru mengatakan mereka sudah berpisah.

Enggan berdiam diri, Adi Putra telah tampil menepis dakwaan beliau sudah pun berpisah dengan isteri keduanya. Adi sebaliknya berkata, hubungan dengan kedua-dua isterinya, termasuk Aida Yusof masih baik.

Bintang KL Gangster itu berkata, beliau tidak mengeluarkan sebarang kenyataan berhubung khabar angin kononnya sudah berpisah dengan wanita berkenaan sebelum ini berikutan terlalu sibuk dengan kerja seni, selain menguruskan perniagaannya.

Klik untuk gambar besar

"Kalau rumah tangga saya berantakan atau bermasalah, saya takkan berada di sini sekarang. Saya juga takkan menerima tawaran berlakon jika ingin melarikan diri kerana saya tahu sudah tentu ada pihak akan bertanya," jelasnya.

Menurut pelakon dari Singapura itu, beliau sememangnya terlalu sibuk, malah baru saja pulang dari Arab Saudi kerana menguruskan keperluan jemaah umrah.

"Sebagai artis, orang nampak dan mengambil tahu mengenai diri saya. Isteri saya bukan artis, jadi apabila dakwaan sebegini timbul, kesannya adalah pada diri saya.

"Dalam dunia seni, bukan sesuatu yang mustahil adanya perasaan dengki dan fitnah. Cuma, macam mana kita hendak menghadapinya? Hubungan dengan isteri-isteri saya masih baik dan kami menjalani kehidupan seperti biasa," ujarnya dipetik sebagai berkata.

Kata Adi lagi, dalam rumah tangga pasti ada masalah tersendiri, namun begitu ia tidaklah membawa ke tahap berpisah.

"Komunikasi sangat penting dalam perhubungan dan sebagai isteri, mereka perlu tahu kepentingannya bagi mengelakkan sebarang masalah," katanya yang mengakui memerlukan kerjasama pasangan hidupnya dalam mengemudikan rumah tangga.

Ditanya mengenai soal anak, pelakon itu berkata, segala-galanya berbalik kepada ketentuan Allah.

"Kalau sudah ditakdirkan belum rezeki saya untuk memiliki zuriat sendiri, saya kena reda dan tidak boleh menolak ketentuan Tuhan," tuturnya.

Hujung Disember lalu, Norshahida dikatakan mengalami keguguran selepas hamil lima minggu.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SITI NURHALIZA BERANGAN JADI 'MULAN' PULA KALI INI

"Pada awalnya, saya pilih watak Mulan sebab sopan dan saya sukakan watak adiwira. Bila memakai kostum Mulan ini, saya rasa berangan macam jadi pemimpin dan ketua perang.

"Tema ini untuk seronok-seronok saja. Memang peminat-peminat saya pun dah biasa dengan tema-tema yang ditetapkan setiap kali perjumpaan dibuat.

"Sebelum ini, kami dah pernah adakan beberapa tema antaranya kembali ke sekolah, pakaian bercirikan kerjaya dan sebagainya. Jadi, kali ini kami pilih tema watak dari drama dan filem.

Klik untuk gambar besar

"Memang jelas sekali saya nampak kesungguhan mereka dan memang seronok melihat peminat-peminat gembira," itulah kata Penyanyi Datuk Seri Siti Nurhaliza, 43, apabila muncul sebagai watak adiwira Mulan pada acara majlis perjumpaan dan sambutan ulang tahunnya dan Sitizone, hari ini.

Dalam acara tersebut, Siti tampil dengan busana Mulan berwarna merah dan kelabu, yang dipadankan bersama tudung hitam lengkap dengan sebilah pedang untuk menyerlahkan identiti Mulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADEGAN SAYA TAMPAR KAMAL HANYA GIMIK IKLAN MINUMAN KOLA - EMMA MAEMBONG

Sebelum ini, Emma Maembong atau nama sebenarnya Fatimah Rohani Ismail, 23, terpaksa berhadapan dengan kritikan hebat daripada peminat di laman sosial miliknya gara-gara video dia menampar aktor Kamal Adli yang menjadi viral sejak minggu lalu.

Rentetan itu ramai yang tertanya-tanya apakah hubungan istimewa mereka sudah berakhir.

Bagaimanapun semua itu hanya sebahagian gimik iklan produk minuman berperisa kola, Est Cola di bawah jenama F&N Beverages Marketing Sdn Bhd.

"Sejak seminggu lalu memang saya menjadi sasaran peminat yang ingin mengetahui kejadian disebalik saya menampar Kamal dalam sebuah video yang tersebar.

"Tidak kurang juga yang terus menghentam saya dan pelbagai kata-kata negatif tanpa mengetahui situasi sebenar," ujar Emma dipetik sebagai berkata.

Emma berkata, sejak memberi izin sedutan iklan itu diviralkan, Emma sedar kemungkinan kesannya lebih kepada negatif.

"Jujurnya ia bukan idea kami tetapi daripada pihak produksi namun mereka meminta izin kami terlebih dahulu sebelum ia disebarkan.

"Saya dan Kamal memang risau kerana tahu akan reaksi peminat dan benar kami menerima pelbagai kritikan tetapi bersetuju kerana ia adalah sekadar gimik untuk memperkenalkan produk berkenaan selain ia hal tuntutan kerja.

"Dari sudut positifnya meskipun ia memberi kesan negatif kepada kami tetapi ia secara tidak langsung telah mempromosikan produk berkenaan dengan skala lebih besar," jelasnya.

Sementara itu, Kamal berkata, dia berasa kasihan kepada Emma kerana kesan daripada penyebaran video tersebut lebih kepada wanita berkenaan kerana peminat tertanya-tanya motif tamparan dibuat kepadanya.

Bagaimanapun kata Kamal, Emma sejak awal sudah maklum ia berkaitan dengan kerja dan terpaksa menutup mulutnya daripada menceritakan hal sebenar kepada peminat yang bertanya.

Dalam perkembangan sama, Ketua Pemasaran Jenama F&N Beverages, Jenny Wong pula berkata, pemilihan Emma dan Kamal sebagai duta kempen produk berkenaan dibuat berdasarkan keserasian dan populariti mereka ketika ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KECOH FITNAH SAYA LETAK MINYAK MAYAT PADA DSV... RASA NAK MARAH TAPI KENA SABAR" - IQBAL

Baru-baru ini, nama usahawan Ahmad Iqbal Zulkefli kembali hangat diperkatakan apabila tular video yang memaparkan dia mendekati Datuk Seri Vida (DSV) pada konsert akhir Big Stage 2022 Ahad lalu, sehingga mengundang pelbagai spekulasi dalam kalangan netizen.

Menerusi video tersebut, gerak tubuh Vida seolah menunjukkan dia kelihatan tidak selesa apabila Iqbal, 28, menghampirinya di tempat duduk presiden netizen di hadapan pentas. Lebih panas apabila netizen mendakwa Iqbal yang juga bekas peserta Big Stage 2022 itu cuba meletakkan minyak pengasih kepada Vida.

Enggan berdiam diri, Iqbal tampil menafikan dakwan berkenaan dan menyifatkan ia sebagai satu fitnah. Menjelaskan tentang situasi pertemuannya dengan Vida, Iqbal berkata dia sebenarnya mahu bergambar dengan bekas kekasih tak jadinya itu, selain berhasrat untuk menunjukkan cincin pemberian Vida namun permintaan ditolak penyanyi lagu 'Ku Ikhlaskan' itu.

"Kecoh fitnah saya letak minyak mayat pada DSV. Rasa nak marah tapi kena sabar. Saya rasa lucu apabila orang kata saya letak minyak perahan daripada mayat. Letak minyak dagu dekat DSV.

"Orang-orang macam ini mungkin rasa bangga apabila ia viral, bangga fitnah orang. Dan keturunan saya tak ada main benda itu. Tapi tak apa, saya tak kisah pun, teruskanlah saya tidak simpan dalam hati pun," katanya.

Dalam pada itu, menerusi Instastory, Iqbal turut memuat naik paparan skrin komen yang mengatakan dia mengejar Vida ketika usahawan itu mahu pulang.

Klik untuk gambar besar

"Sebenarnya DSV memang tak nak jumpa dia. Tiba-tiba dia datang dekat DSV. Masa nak balik pun dia kejar kami, tapi kami lari. Nak viral la tu," tulis individu pada komen berkenaan.

Kata Iqbal, dia sanggup menebalkan muka untuk mengejar Vida kerana ingin meleraikan krisis antara mereka. Iqbal menegaskan tindakannya itu bukan disebabkan mahu mengejar populariti malah dia kini sibuk menerima banyak tawaran program TV dan drama.

"Ini kenyataan daripada PA DSV. Tidak mengapalah, saya tebalkan muka untuk kejar beliau. Tidak mengapa kalau benar DSV lari daripada saya. Tidak mengapa orang tertawakan saya. Saya cuma mahu leraikan krisis yang berlaku dan mahu naturalkan keadaan sahaja. Apakah kerana saya sudah sendu?

"Tidak sama sekali. Ada ketika saya cuma tidak mahu aktif di media sosial. Hakikatnya setiap hari saya terlibat dengan empat program TV. Drama pun saya dapat tiga tawaran lagi sekarang. Kita tak memikirkan tentang populariti lagi," ujarnya.

Sebelum ini, konflik membabitkan Iqbal dan Vida semakin berlarutan apabila jejaka berusia 27 tahun itu mendakwa lagu dan video muzik (MV) 'Ku Ikhlaskan' ditujukan kepadanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SIBUK URUSKAN ANAK, SAYA TERLEPAS PANDANG" - MONA ALLEN AKUI SILAP MUAT NAIK VIDEO NAMPAK RAMBUT

Pelakon Mona Allen baru-baru ini telah ditegur netizen selepas memuat naik video memaparkan dia hanya menutup kepalanya dengan 'hoodie' dan menampakkan sebahagian rambutnya ketika sedang bercuti bersama keluarganya.
Isteri kepada pelakon Pekin Ibrahim itu mengakui dia tidak sepatutnya mengambil mudah mengenai perkara itu apatah lagi dia sudah berhijab.

"Video tersebut adalah ketika saya bawa anak bercuti di Langkawi. Mungkinlah dalam keadaan sibuk menguruskan anak itu saya terlepas pandang.

Klik untuk gambar besar

"Saya pun masih cuba untuk memperbaiki diri ke arah yang lebih baik. Ada juga masa ketika saya keluar dekat dengan rumah saya tidak bertudung penuh," jelasnya.

Dalam pada itu, Mona menganggap segala teguran diberikan sebagai tanda orang ramai masih menyayangi dirinya serta mengucapkan terima kasih.

"Terima kasih kerana ramai yang ambil tahu fasal saya. Saya juga manusia biasa yang pasti akan melakukan kesilapan. Saya masih lagi berhijab. Selepas ini saya akan lebih berhati-hati memuat naik video di laman sosial.

"Saya juga tidak membaca komen di media sosial selepas isu ini diperkatakan. Lebih baik diam daripada menambahkan rasa sakit hati dan marah kepada orang lain," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


COVID-19 - ZUL YAHYA TETAP TABAH UJIAN ALLAH SWT

"Hari ini Allah swt telah pilih kita utk jauh dgn kehidupan dunia, Allah swt nak kita usaha buang kebesaran dunia yg ada dalam hati kita, usaha letakkan kebesaran Allah didalam hati kita... Insya Allah kita usaha keatas iman dan amal.

"Alhamdulillah masih dipilih utk kenal, amalkan agama dan belajar2 dakwah walaupun sy byk main2 tapi Allah swt masih pilih sy utk terus hidup bersama jemaah tabliq ... alhamdulillah.

"Rindu yg teramat sangat dgn suasana bersama jemaah tabliq ... Bertemu dan berpisah kerana Allah swt. Ya Allah ya Rahman ya Rahim ya Karim Engkau pilih la kami lagi dan lagi utk hidup dan mati dijalan dakwah, hidupkan kami dan matikan kami dengan redho Mu ya Allah ... Aamin," demikian kongsi bekas pelakon Zul Yahya.

Ini kerana, rakyat Malaysia yang mula berkurung 18 Mac lalu, adalah bagi mematuhi arahan Perintah Kawalan Pergerakan demi membendung penyebaran wabak Covid-19.

Namun ianya dilihat daripada perspektif berbeza oleh Zul, yang menyifatkan ujian yang diturunkan kerana Allah mahu hambaNya jauh daripada kehidupan dunia dan membuang kebesaran dunia yang bersarang dalam hati.

Klik untuk gambar besar

Foto : Zul Yahya IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WAJAHNYA KOSONG, MASIH SUGUL... TULANG BELAKANG DIA PERGI" - RAHIM DOAKAN SHUIB KUAT

"Tadi sebelum dia memakai PPE, saya lihat wajahnya kosong, dia masih dalam keadaan sugul. Setiap kali menceritakan kisah Sarah, air mata berlinang. Setiap kali bercakap dengan rakan-rakan pasti air matanya akan berlinang keluar. Dia tak tahu apa yang perlu dilakukan selepas ini. Saya pun dapat merasakan kepedihan itu.

"Tak dapat saya bayangkan kalau saya berada di tempat Shuib. Saya doakan urusan dia dan anak-anak dipermudahkan. Orang yang jadi tulang belakang dia selama ini pergi. Allah sayang dia. Pemergian Sarah yang merupakan tulang belakang keluarga begitu cepat dan pantas. Moga Shuib kuat untuk menghadapi semua yang berlaku. Anak-anak perlukan dia.

"Saya percaya dan yakin Allah mahu berikan sesuatu yang terbaik buat Shuib. Saya tahu ujian yang diberikan ini berat dan tak semua orang boleh menerima dan menghadapinya. Shuib seorang yang sangat kuat," itulah kata pelawak Rahim R2 mengenai sahabat baiknya, pelawak Shuib Sepahtu ketika ini yang masih dalam keadaan sugul dan bersedih atas apa yang berlaku.

Rahim ketika ditemui media di pekarangan Tanah Perkuburan Islam Kampung Sungai Pusu, Gombak, Selangor berkata, dia percaya Allah SWT mahu memberikan sesuatu yang besar buat sahabat baiknya, Shuib yang baru kehilangan isteri tercinta, Allahyarham Siti Sarah Raissuddin hari ini. Rahim juga percaya dan yakin ada hikmah tersirat yang bakal diturunkan Allah kepada Shuib dan keluarganya kelak.

Klik untuk gambar besar

Dalam pada itu, Rahim atau nama penuhnya Rahim Mat Ali, 50, memberitahu sepanjang mengenalinya, arwah Siti Sarah, dia mennyifatkan isteri Shuib itu seorang yang tinggi adab dan pekertinya. Kata Rahim, arwah Siti Sarah juga seorang yang mudah didekati dan menghormati orang lain.

Bahkan, ujar Rahim, apa yang dikaguminya mengenai Siti Sarah ialah, Allahyarham sentiasa berada di belakang suaminya menyokong setiap usaha Shuib.

"Bila saya berkawan dengan suami dia, isterinya adalah kawan baik saya dan sepanjang perkenalan kami memang seorang yang mudah didekati, penuh dengan adab, berbudi Bahasa. Allahyarham sentiasa berada di belakang Shuib memberi sokongan moral kepadanya," ujarnya.

Tambah Rahim, seperti yang diketahui ramai, Shuib dan isterinya merupakan pasangan yang ideal dan sering berdua-duaan ke mana-mana sahaja. Selain mengenali Siti Sarah sebagai seorang yang berperibadi menawan, sifat pemurah Allahyarham dan suaminya juga sangat dicemburui Rahim.

Justeru, jelasnya, dia tidak terkejut kerana ramai orang tidak putus-putus mendoakan Siti Sarah ketika Allahyarham sedang bertarung dengan nyawa sehinggalah jenazahnya dibawa ke liang lahad.

"Sebab tadi masa saya sampai (ke tanah perkuburan) saya cari Shuib sebab muka dia kosong, sugul, sedih bila dia bercakap saja berlinang air mata, jadi saya sebagai kawan rapat turut rasa kesedihan itu. Tidak terkejut ramai orang mendoakan dia (Allahyarham Siti Sarah). Sebab mereka ini suami isteri orang baik, masa saya turut sama menyempurnakan jenazah tadi, Alhamdulilah cuaca pun memudahkan.

"Saya juga mendoakan agar Shuib terus kuat, masih lagi ramai perlukan dia, anak-anak dia, staf dia, dia kena kuat. Saya doakan agar segala urusan dia dipermudahkan. Saya yakin, segala dugaan ini adalah harga yang perlu dibayar untuk hikmah yang akan datang," jelas Rahim lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEPATUTNYA DILAKUKAN DARI DULU LAGI" - RITA RUDAINI

Kes tuntutan edah ke atas bekas suaminya Mohd Aidil Zafuan Abd Razak, pelakon Rita Rudaini bersedia untuk menyelesaikannya di luar mahkamah.

Rita yang menyambut baik hasrat bekas suaminya itu bagaimanapun berkata keputusan itu perlu melalui perbincangan bersama dan bukannya ditetapkan satu pihak sahaja.

"Sepatutnya perkara ini dilakukan dari dulu lagi, jadi tak perlu saya nak membazir duit membayar kos guaman. Bukan senang untuk saya melalui proses yang panjang ini sejak bercerai tiga tahun lalu.

"Namun, disebabkan keengganannya melunaskan tanggungjawab yang sepatutnya, saya perlu membawa perkara ini ke mahkamah.

"Sepatutnya perbicaraan kes tuntutan itu dijalankan semalam. Namun sehari sebelum itu pihak Aidil menghantar surat menyatakan keinginan untuk menyelesaikan kes ini secara baik di luar mahkamah.

"Menerusi surat sama dia menyatakan jumlah yang hendak dibayar ialah sebanyak RM10,000, tetapi saya tak bersetuju kerana kenapa perlu satu pihak yang membuat keputusan tanpa mengadakan sebarang perbincangan?

Maksudnya, dia juga perlu bersetuju dengan jumlah tuntutan saya sebanyak RM15,000 sebelum ini," jelasnya yang menuntut jumlah tersebut bagi tuntutan edah itu.

Menurut Rita, dia sudah menyampaikan pendiriannya itu melalui peguamnya, namun masih menunggu jawapan balas daripada pihak Mohd Aidil Zafuan yang juga pemain pasukan bola sepak Johor Darul Ta’zim (JDT).

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISTERI HAMIL 7 MINGGU - ANAK-ANAK TOMOK YAKIN DAPAT ADIK PEREMPUAN

Hari ini, penyanyi Tomok menerusi laman Instagram miliknya telah berkongsi berita gembira dimana isterinya, Rahayu Abas, kini sedang hamil cahaya mata ketiga mereka. Dianugerahkan dua hero, Tomok akui Rahayu atau Ayu berharap dapat menimang anak perempuan pula bagi melengkapkan keluarga mereka.

"Alhamdulillah, kandungan isteri kini sudah masuk tujuh minggu. Saya berkongsi mengenainya di laman sosial kerana teruja dengan berita kehamilannya dan berharap orang ramai juga turut mendoakan yang baik-baik buat isteri serta bayi dalam kandungan.

"Alahan Ayu kali ini juga nampaknya berbeza berbanding sebelum ini. Namun, saya enggan meletakkan harapan tinggi. Lelaki atau perempuan, apa yang penting bayi itu sihat. Begitupun, Ayu semestinya berharap dapat menimang puteri pula bagi melengkapkan keluarga kecil kami," katanya.

Klik untuk gambar besar

Ditanya mengenai reaksi kedua-dua anak lelakinya, Tomok berkata, Arrian dan Andra cukup teruja apabila diberitahu bakal mendapat adik: "Malah, mereka turut memberikan nama dan begitu yakin akan mendapat adik perempuan. Lucu juga dengan gelagat mereka berdua".

Tambah vokalis New Boyz itu, masih terlalu awal untuk mereka mengetahui jantina bayi kerana kandungan baru hendak masuk dua bulan. Tomok atau nama sebenarnya Shah Indrawan Ismail, 35, mendirikan rumah tangga dengan Ayu pada 2 Julai 2011. Mereka dikurniakan dua cahaya mata lelaki, Arrian Akid, 8, dan Andrashah Iman, yang kini berusia lima tahun.

www.myartis.com / Sumber: Berita Harian & Instagram Tomok

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIVY YUSOF TAMPIL SAMAN NETIZEN ISU DAKWAAN FITNAH GOLONGAN B40 & M40

Berhubung isu kerajaan membantu golongan B40 dan M40 yang terjejas akibat COVID-19, pengasas FashionValet and dUCK Group, Datin Vivy Yusof telah memfailkan saman fitnah terhadap seorang netizen.

Saman fitnah itu difailkan Vivy Yusof, 33, terhadap Alia Najwa Hassannudin, 28, selaku defendan tunggal menerusi Tetuan Foong Cheng Leong & Co pada 15 Jun lalu.

Semalam, kes ditetapkan untuk pengurusan di hadapan Hakim Mahkamah Tinggi Datin Rohani Ismail dan hasil semakan mahkamah, pengurusan kes selanjutnya ditetapkan pada 7 Oktober ini.

Berdasarkan penyataan tuntutan melalui carian dalam e-filing, Vivy selaku plaintif pada 28 Mac lalu menerbitkan rakaman video dalam akaun Instagramnya berhubung perbualan antara empat usahawan berkenaan status ekonomi akibat COVID-19 dan Pakej Rangsangan Ekonomi yang diumumkan oleh Perdana Menteri Tan Sri Muhyiddin Yassin.

Klik untuk gambar besar

Dakwanya, pada 30 Mac lalu, defendan menerbitkan beberapa pernyataan membabitkan plaintif di akaum laman sosial Facebook dan Instagram miliknya dengan menyatakan Vivy mempersoalkan tindakan kerajaan membantu golongan B40 dan M40, sedangkan mereka tidak memberi sumbangan kepada ekonomi.

Vivy mendakwa pernyataan itu diterbitkan oleh defendan dengan tujuan mencemuhnya dengan niat jahat dan menjadi tular di sosial media dan dikongsi ramai.

Dakwanya, penerbitan pernyataan fitnah itu menyebabkan pelancaran satu petisyen di laman web pada 1 Mei 2020 bagi mendesak plaintif dilucutkan daripada Ahli Lembaga Pengarah UiTM kerana menghina golongan B40 dan M40 serta ditandatangani oleh lebih 230,000 pengguna Internet sejak dilancarkan.

Usahawan itu mendakwa mengeluarkan surat tuntutan kepada defendan untuk berhenti menerbitkan sebarang pernyataan fitnah lanjut terhadap plaintif di sebarang laman sosial.

Dakwanya defendan membalas surat tuntutan plaintif melalui aplikasi Facebook tetapi gagal mematuhi kesemua kehendak plaintif, sebelum memadamkan akaun laman sosialnya.

Sehubungan itu, plaintif memohon ganti rugi am, teruk dan teladan, suatu perintah supaya defendan memadamkan penerbitan penyataan fitnah selain menerbitkan permohonan maaf.

www.myartis.com / Sumber & foto: Berita Harian & Instagram Vivy Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR TERKINI ANAK ZUL HUZAIMY & MISZ ERNA

Gambar Puteri Sulung Zul Huzaimy Dan Misz Erna yang baru-baru ini menyambut ulangtahun pertama perkahwinan mereka.

Waahhh... sedar tak sedar sudah beberapa bulan berlalu. Makin comel anak mereka yang bernama Indah Armani yang lahir pada 22 Disember 2015 tu.

Jom tengok!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


FITRI HARIS TRAUMA KAHWIN: "MOHON MAAF, HATI SAYA TERTUTUP"

"Buat masa ini itulah keputusan saya dan biarlah Allah yang menentukan pada hari mendatang. Saya trauma untuk beristeri. Mungkin sebab pernah ditinggalkan. Apa-apa pun hati ini milik Allah. Ramai saudara memperkenalkan saya dengan beberapa wanita.

"Ada yang bekerja sebagai doktor dan guru tetapi saya mohon maaf, hati sudah tertutup," katanya.," demikian kata penyanyi nasyid, Fitri Haris, 35, yang mengakui hatinya tertutup rapat untuk berkahwin semula dan trauma apabila memikirkan alam berumah tangga.

Fitri berkata, tidak terdetik langsung di fikirannya untuk berkahwin selepas tiga perkahwinannya sebelum ini berakhir dengan perceraian. Menurutnya, dia berkongsi perasaan itu kepada ibunya hingga membuatkan dia menangis, baru-baru ini.

Klik untuk gambar besar

Menurut Fitri, dia malu untuk berkahwin lagi tambahan pula anaknya, Sofea Solehah yang menetap bersama bekas isteri di Singapura sudah berusia 15 tahun. Fitri yang juga pensyarah di Universiti Utara Malaysia (UUM) berkata, dia kini memberi tumpuan untuk menjaga anaknya yang akan tinggal bersama di Kedah tahun depan.

Dalam pada itu Fitri berkongsi kegembiraan apabila berjaya menamatkan pengajian doktor falsafah (Phd) di Universiti Nottingham, United Kingdom dalam jurusan Muzik Islam pada 5 Jun lalu: "Saya mengetahui lulus Phdpada tarikh yang sama dengan hari lahir, yang kebetulan Hari Raya Aidilfitri. Saya akan hadir ke konvokesyen pada Disember depan".

Dalam perkembangan lain, dia fokus untuk melatih penyanyi baru, Mohamad Abumair Mohd Asrof, 17, atau Abyss yang berasal dari Nilai, Negeri Sembilan. Fitri sebelum ini memiliki seorang isteri sebelum bernikah seorang lagi di Songkhla, Thailand pada 12 Mei 2009.

Bagaimanapun, hubungan itu tidak bertahan lama apabila dia bercerai dengan isteri pertama sebulan selepas berkahwin dengan isteri kedua. Kemudian dia bercerai pula dengan isteri kedua-dua minggu selepas itu. Pada 9 September 2012, Fitri berkahwin kali ketiga namun perkahwinan itu juga berakhir dengan perceraian.

www.myartis.com / Sumber & foto: Harian Metro & Instagram Fitri Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI INGIN BERAYA BERSAMA STACY - AKIM BATAL TUNAI UMRAH

Tidak mahu melepaskan peluang untuk menyambut Aidilfitri bersama isterinya Umum Syaikhah Stacy Anam yang bergelar saudara baharu pada tahun pertama, Akim Ahmad telah membatalkan rancangannya untuk menunaikan umrah bersama ahli kumpulan Akim & The Majistret pada saat akhir.

Untuk makluman, Akim sepatutnya berangkat ke Tanah Suci Mekah pada penghujung bulan Jun lalu.

"Sepatutnya saya berangkat pada 22 Jun lalu tetapi saya terpaksa batalkan perancangan itu kerana mahu fokus kepada hal perpindahan rumah termasuk mahu bersama Stacy pada raya pertama memandangkan ini kali pertama dia menyambutnya sebagai saudara baharu," jelas Akim.

Dalam pada itu, Stacy pula berkata, walaupun ini bukan kali pertama beliau beraya, tetapi kali ini lebih bermakna apabila menyambutnya sebagai seorang Muslim dan mempunyai keluarga sendiri. Beliau juga teruja menanti pagi Syawal untuk bersalaman dengan Akim dan ahli keluarga lain.

"Kalau dulu saya sekadar beraya, tahun ini saya lebih memahami pengertian Hari Raya itu sendiri termasuklah Ramadan yang merupakan kali pertama saya berpuasa selepas memeluk agama Islam.

"Selama ini saya sering memerhatikan Akim dan keluarganya melakukan tradisi itu dan tahun ini, buat pertama kalinya saya akan bersalaman dengan Akim sebagai seorang isteri dan memikirkan hal itu sahaja sudah membuatkan saya cukup terharu," ujar Stacy dipetik sebagai berkata.

Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERKAT DOA ANAK - ALHAMDULILLAH, ZIANA ZAIN KINI KEKAL BERHIJAB

Masihkah anda ingat bagaimana anak Ziana Zain, iaitu Muhammad Aiman, 14, pernah menasihati ibunya agar menutup aurat? Muhammad yang ketika itu bersekolah di Sekolah Agama Menengah Muhammadiah Pekan Sabak, Sabak Bernam, Selangor memohon ibunya agar memakai hijab kerana merasa malu di sekolah.

Artikel terdahulu:

ANAK ZIANA ZAIN NASIHAT IBUNYA AGAR BERHIJAB

Bagaimanapun, bila Ziana memberi alasan perlukan masa, Muhammad berkata, "kita tak tahu bila kita akan mati".

Namun hari ini (15 Julai 2014) bersamaan dengan Nuzul al-Quran, pastinya menjadi hari bahagia buat Muhammad apabila Ziana mengakui penampilannya di rakaman MeleTOP Raya merupakan imej baru buat dirinya. Alhamdulillah!

Malah apabila media menghubungi Diva tersebut menerusi panggilan telefon, Ziana dengan tenang mengakui hijrah itu adalah sebuah hadiah kemenangan dan juga kurniaan yang amat besar buat dirinya. Tambahnya, ia adalah berkat doa dari insan yang menyayanginya selama ini.

"Ini adalah hadiah yang Allah SWT berikan kepada saya, sebuah ganjaran yang dijanjikan setelah tidak putus-putus doa daripada peminat, kawan-kawan dan yang paling termakbul adalah doa kedua ibu bapa saya.

"Allah SWT telah berikan apa yang mereka semua pohon, sementara itu juga dibukakan pintu hati saya menerima syariat agama ini. Setelah beberapa tahun saya memasang niat, akhirnya hari yang dinanti sudah tiba. Perasaan yang datang itu bukan rasa yang biasa tetapi kuasa yang luar biasa.

"Tiada pengumuman yang nak dibuat kerana yang penting apa yang dituntut (berhijab) saya telah cuba penuhi bermula dari Ramadan ini dan harapan saya biarlah ia kekal ke akhir hayat.

"Tiada apa yang lebih bermakna dari apa yang Allah SWT kurniakan kepada saya sekarang, Alhamdulillah," ujar Ziana dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GENAP 2 TAHUN: "DOAKAN BAIK-BAIK UNTUK ANAK LELAKI SAYA NI" - SYAMSUL

Baru-baru ini, pasangan selebriti Syamsul Yusof dan Puteri Sarah Liyana telah menyambut hari lahir yang ke-2 anak sulung mereka, Syaikhul Islam dan sempena itu Syamsul dan Puteri Sarah memberikan ucapan dan juga titipan doa buat Syaikhul menerusi laman Instagram maisng-masing.

"Baby, two years ago I gave you the birth. I look at you now and I am amazed how much you have learned already. The way you play, explore and laugh is so special.

"Despite being in our lives for only 2 years, you have given your ayah and me a lifetime of happiness. May all your dreams come true. Happy Birthday Syaikhul Islam bin Mohd Shamsul ❤❤," tulis Puteri Sarah.

"Kejap dah 2 tahun dah.. doakan baik2 utk anak lelaki sy ni. Ayah & Mama sayang Syaikhul Islam dunia akhirat tau ❤," tutur Syamsul Yusof pula.

Dalam pada itu, entri tersebut juga telah dihujani dengan ucapan selamat hari jadi oleh pengikutnya.

Klik untuk gambar besar

"Happy birthday, dah dapat adik tu jangan nakal nakal eh. Wish semua yang terbaik buat si boy ni hehe," ucap @saripa_fatikahsari

"Happy Birthday abang Syaikhul, semoga jadi anak yang soleh, panjang umur, dan di murah kan rezeki. Amin," komen @sitinorazlyn

"Happy birthday baby boy, besday sama ngan aunty. Moga jadi anak soleh. Penyejuk hati ibu & ayah," tulis @lizanorli

Untuk makluman, Puteri Sarah dan Shamsul Yusof berkahwin pada 8 Mac 2014 dan dikurniakan dua cahaya mata, Syaikhul Islam, 2, (19 April 2017) dan Sumaiyyah yang dilahirkan pada 16 Mac lalu.

www.myartis.com / Sumber & foto: Astro Gempak, Instagram Puteri Sarah Liyana & Syamsul Yusof

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT UJIAN COVID-19 KALI KEDUA - BEN AMIR LEGA NEGATIF

Menerusi satu muatnaik di Twitter, pelakon Ben Amir telah memaklumkan kepada peminatnya yang dia kini disahkan negatif wabak Covid-19 selepas menjalani ujian saringan Covid-19 kali kedua pada hari sama: "Negative! Thank You God," tulis Ben yang memanjatkan rasa syukur.

Terdahulu, Ben yang pulang dari Scotland pada 27 Mac lalu menjalani ujian tersebut kali pertama pada minggu lepas dan disahkan negatif. Ben berangkat ke Scotland pada awal Mac lalu untuk menjalani penggambaran drama Demi arahan Rahila Ali. Bagaimanapun, nasib tidak menyebelahi pengarah drama itu yang dijangkiti virus Covid-19.

Turut positif Covid-19, pelakon gandingan Ben, Puteri Aishah, Ashraf Muslim dan pelakon kanak-kanak, Puteri Rayyana Rayqa serta beberapa kru produksi. Turut serta dalam penggambaran drama itu, Hasnul Rahmat yang disahkan negatif virus terbabit. Drama 'Demi' adalah diadaptasi daripada novel yang diterbitkan 26 episod bagi siaran RTM.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK 'POSTING' ANTI VAKSIN - LAMAN SOSIAL BEKAS PELAKON LELAKI DIPANTAU POLIS

Seorang bekas pelakon lelaki baru-baru ini dikatakan menyebarkan fahaman anti vaksin di media sosial telah membuatkan pihak polis memantau laman sosial miliknya yang sudah bermula hari ini.

Menerusi laporan Kosmo, Datuk Mior Faridalathrash Wahid sebagai Ketua Polis Perak dalam satu kenyataan memberitahu pihaknya akan meneliti kes dan membuat siasatan yang lebih lanjut sekiranya didapati hantaran yang dibuat pelakon berusia 48 tahun itu boleh menggugat keharmonian masyarakat. Kata Mior lagi, sehingga sekarang masih tidak ada laporan polis yang diterima berkaitan isu ini.

"Kita akan lihat perkara itu (hantaran di laman sosial), jika benar ia menggugat ketenteraman awam dan masyarakat, maka tindakan boleh diambil mengikut peruntukan undang-undang.

Klik untuk gambar besar

"Setakat ini belum ada laporan lagi ke atas pelakon itu dan mana-mana individu. Jika ada, kita akan ambil tindakan," katanya pada sidang akhbar selepas Perhimpunan Bulanan Ketua Polis Perak di Ibu Pejabat Polis Daerah (IPD) Hilir Perak di sini hari ini.

Isu yang membabitkan seorang bekas pelakon komedi itu katanya telah 'viral' dan menjadi bualan netizen apabila lelaki itu dilihat secara terang-terangan menolak suntikan vaksin Covid-19 yang dilaksanakan oleh pihak kerajaan.

Hantaran yang telah dimuat naik di laman sosial miliknya itu turut mendapat pelbagai reaksi daripada netizen yang rata-ratanya meluahkan rasa kesal.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BULAN HADAPAN - USTAZ KAZIM ELIAS PILIH NEGARA ARAB JALANI RAWATAN PENYAKIT KULIT

Pendakwah bebas, Datuk Mohd Kazim Elias sebelum ini memaklumkan penyakit kulit yang dihidapi sejak tahun lalu kini merebak ke bahagian muka hingga beliau terpaksa mengenakan topi atau memakai bedak asas ketika menyampaikan ceramah.

Dek kerana itu, Ustaz Kazim memberitahu beliau akan menjalani rawatan penyakit terbabit di negara Arab. Tambah Ustaz Kazim, beliau akan berangkat ke negara berkenaan bulan hadapan bagi menjalani rawatan selama lima hari.

"Kalau dahulu bahagian kaki sahaja kini sudah satu badan hingga naik ke muka. Keluar rumah saya akan pakai lima lapisan bedak asas tebal untuk melindungi muka daripada cahaya matahari dan sebagainya.

"Kalau jumpa saya waktu siang, nampak elok kerana bedak. Saya masih dalam proses rawatan dan dalam masa terdekat akan ke luar negara di Arab. Setakat ini pergi lima hari namun bergantung kepada rawatan," katanya selepas merasmikan Pusat Dakwah, Pertubuhan Kebajikan Islam Malaysia (Perkim) dan Rumah Ngaji Nurul Sakinah di Kampung Paya, Batu Kurau di sini pada Ahad.

Tambah Ustaz Kazim, beliau menerima hampir 800 tawaran daripada pusat rawatan tradisional dan individu yang mahu membantu merawat penyakit itu. Dalam masa sama, Ustaz Kazim turut berkata, beliau mengamalkan makanan sunah seiring dengan kaedah perubatan moden.

"Saya terima tawaran dari India, Turki dan negara Arab. Saya pilih Arab. Ramai pakar perubatan bantu saya setakat ini dan nampak banyak perubahan. Bahagian kaki dan badan sudah cantik serta kering lukanya.

Klik untuk gambar besar

"Kalau ada yang mengatakan saya menolak perubatan moden itu tidak benar. Saya menerima rawatan jantung dan diabetes di hospital termasuk rawatan ketika ini.

"Saya cuma katakan jangan ketepikan rawatan sunah. Saya tidak pernah tinggal habbatus sauda, madu lebah dan lain-lain sebagai salah satu usaha rawatan," ujarnya.

Sebelum ini, Ustaz Kazim mengenakan pakaian bertopi dan menutup hampir seluruh wajahnya ketika sesi ceramah siaran langsung di Facebook sejak Isnin. Jelas Ustaz Kazim, beliau sedang menjalani rawatan dan dinasihatkan pihak doktor supaya tidak mendedahkan secara terus anggota tubuhnya kepada cahaya matahari.

Penceramah popular itu berkongsi secara terbuka penderitaan penyakit misteri dialaminya menyebabkan luka di seluruh badan termasuk muka. Menurutnya, keadaan itu bukan sahaja menyebabkan rasa sakit, gatal dan pedih, malah membuatkan beliau gelisah hingga tidak boleh tidur seharian sejak beberapa bulan lalu.

Beliau mendedahkan terpaksa memakai solekan tebal untuk menutup masalah kulit wajahnya yang lebam dan akan berdarah secara tiba-tiba.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TASHA MANSHAHAR: "COPY ORI DEDI JUGAK AWAK YA, MOMMY REDHO"

Setelah sekian lama, akhirnya penyanyi Tasha Manshahar dan suaminya, penyanyi Raqib Majid telah berkongsi wajah anak sulung mereka yang diberi nama Muammar Rafiqi di laman Instagram masing-masing. Dalam entri yang dimuatnaik Tasha, dia terpaksa akur apabila wajah anak sulungnya itu tak tumpah sama seperti wajah suaminya.

Tasha juga turut memberitahu dia bersyukur kerana dikurniakan zuriat meskipun melalui proses yang agak sukar ketika melahirkannya. Menerusi kemas kini tersebut, Tasha memuatnaik beberapa keping foto anak lelakinya itu.

"Muammar Rafiqi b. Fahrur Raqib, Mommy happy sangat masa dapat tahu awak ada dalam rahim mommy, mommy syukur tak berhenti. 9 bulan mommy bawa awak ke sana sini, naik turun tangga, turun naik bukit. Sakit pinggang, sakit badan, letih. Tapi semua kita buat sama-sama.

Klik untuk gambar besar

"Hari Jumaat 21/6, hari yang Allah tetapkan kita berjumpa. Semua orang excited sangat nak jumpa awak. Doktor belah perut mommy. Peritnya Tuhan je tahu saat bius semakin menghilang. Tapi akhirnya copy ori muka dedi @raqibmajid jugak awak ya. Mommy redho.

"Ya Allah time flies so fast. Nanti tiba-tiba Muammar dah darjah 1, pastu masa darjah 6 Muammar jadi ketua pengawas. Masa UPSR dapat anugerah pelajar cemerlang, pastu masa tu mommy dedi datang pastu masa nama Muammar kena sebut mommy dedi nangis sambil tepuk tangan sebab teringat moment masa Muammar baby pastu amendeeee mommy ni dah habis pantang makin menjadi-jadi drama," demikian tulis Tasha.

Rata-rata pengikutnya berasa lucu dengan kapsyen Tasha dan mereka turut berkongsi pengalaman yang sama. Tasha dan Raqib mendirikan rumah tangga pada 8 September tahun lalu di sebuah majlis nikah ringkas di Masjid Jamek Kajang. Pasangan ini baru sahaja menimang cahaya mata pada 21 Jun lalu.

www.myartis.com / Sumber & foto: Astro Gempak, Instagram Tasha Manshahar & Raqib Majid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERLAMPAU MAHAL" - SHARNAAZ TERKEJUT JARAK 5KM TAPI KOS 'DELIVERY' RM17

Menerusi sebuah video yang dimuatnaik di saluran YouTube, pelakon Sharnaaz Ahmad telah meluahkan rasa terkejut apabila terpaksa membayar kos penghantaran sebanyak RM17 dari Taman Tun Dr Ismail (TTDI) ke Mont Kiara yang jarak hanya lima kilometer. Sharnaaz atau nama penuhnya Sharnaaz Ahmad Basir Ahmad, 35, berkata dia tiada niat untuk pertikaikan perkara itu dan sekadar ingin mendapatkan penjelasan tentang pengiraanya.

"Aku tak tahu benda ini sudah ada sebelum ini atau baru sekarang. Anda perasan tak, price delivery agak gila. Beli barang RM5 tapi kos penghantaran RM20. Perjalanan bukan jauh pun. Bukan Mont Kiara ke Kajang. Kalau dari TTDI hantar ke Mont Kiara RM20, naik motor, apa benda?

"Macam yang terjadi pada aku. Dia dari TTDI nak hantar barang dekat aku di Mont Kiara tapi harga penghantaran RM17. Jarak tak sampai 5 kilometer. Dia nak juga harga itu, kami tiada pilihan. Kalau ada pilihan, aku dah naik motor pergi sendiri.

Klik untuk gambar besar

Aku bukan marah, hanya ingin bertanya siapa yang menjaga dan kawal dari segi harga itu. Bukan nak kecam rider, aku sayang mereka. Mereka sudah jalankan kerja yang terbaik sebab jadi frontliner. Cuma, tak tahu pengurusan macam mana yang buat sesuatu benda dah jadi tekanan kepada rakyat," kata pelakon drama 'Aku Bukan Bidadari' itu.

Rata-rata netizen yang komen di video itu bersetuju dengan pandangan Sharnaaz dan ada juga yang berkongsi pengalamannya yang hanya mengambil upah penghantaran RM8 biarpun jarak lokasi jauh. Dalam pada itu, Sharnaaz memberitahu tujuan dia menyuarakan perkara itu hanya untuk mendapatkan penjelasan daripada mana-mana pihak yang sepatutnya.

"Aku bukan saja nak buat video ini dan tak tahu betul atau akan kena kecam semula. Tapi aku cakap bagi pihak aku sendiri dan tak ada kena mengena dengan sesiapa. Kalau benda ini salah, aku minta maaf. Bagi aku, memang tak berapa cantik la. Harga macam mana kira? Terlampau mahal. Medium yang kami gunakan sedang dicemari dan disalah guna kuasa. Kalau saya silap, kita boleh bincang.

"Aku hanya ingin menyuarakan untuk mendapatkan penjelasan. Mungkin aku tak dijelaskan selama ini. Kalau aku bodoh, aku minta maaf. Aku boleh mengaku diri bodoh. Kalau aku tak diajar mengenai perkara ini, korang boleh tolong ajarkan," ujarnya.

www.myartis.com / Sumber & foto: mStar & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI ELYANA: "UNGKAPAN 'BIAR BONDA PERGI DULU DARI AYAH' MENJENTIK EMOSI SAYA"

"Sejujurnya, saya tidak sangka Elyana boleh jadi sekuat ini. Kami duduk sebumbung, setiap hari saya melihatnya berjuang melawan kesakitan. Ada masa, saya juga sering tertanya-tanya bagaimana isteri boleh jadi sekuat ini. Semangatnya melawan sakit sangat tebal. Namun, ada juga Elyana lemah seperti pesakit kanser lain. Ada ketika, dia jadi 'down'.

"Cuma mengenalinya, Elyana jenis yang tidak mahu orang lain tahu dirinya sedang berperang dengan kesakitan. Biar sakit ditanggungnya sendiri," ujar suami kepada penyanyi Elyana iaitu Khairul Anuar Husin.

Khairul menyifatkan isterinya seorang wanita yang sangat kuat. Katanya lagi, Elyana juga tidak mahu orang lain tahu dia berdepan dengan kesakitan dan mahu menanggungnya sendiri.

Sementara itu, Khairul memberitahu perkongsian isterinya yang masih berada di hospital bagi menjalani rawatan radioterapi itu sempena hari bapa ternyata cukup menyentuh hatinya.

Klik untuk gambar besar

Tambahnya, dia tidak mahu Elyana bercakap tentang siapa yang akan pergi dahulu apatah lagi melihat isterinya itu tidak pernah berputus asa melawan penyakit kanser limfoma sejak 10 tahun lalu.

"Tentunya, ungkapan 'biar Bonda pergi dulu dari ayah' menjentik emosi saya. Memang sedih dan terusik. Cuma, kalau boleh saya tidak mahu Elyana cakap siapa pergi dahulu.

"Soal ajal maut, semuanya di tangan Tuhan. Kita tidak mampu menjangka siapa terlebih dahulu dijemput Ilahi. Apa yang penting, saya mahu Elyana terus berjuang melawan kanser limfoma," tuturnya.

Sebelum ini, Elyana membuat pendedahan menghidap kanser limfoma tahap empat pada 2017. Elyana dan Khairul Anuar mendirikan rumah tangga pada 2010 dan dikurniakan cahaya mata, Cinta Sumayyah, 10, dan anak angkat, Cahaya Ramadhani yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR PRA PERKAHWINAN YASMIN HANI

Tiga keping gambar praperkahwinan Yasmin Hani & Shahrin Blackrose yang dijadualkan berlangsung di Duchess Place, Jalan Ampang, Selangor pada 21 Oktober 2011 ini. Gambar ini telah dirakamkan lebih awal pada 9 Oktober 2011 oleh REDphotography.

Klik untuk imej besar...

Photo: thanks to REDphotography


BILA MARIANI DIFITNAH MENINGGAL DUNIA

Kecoh di laman twitter apabila ada pihak yang menyebar fitnah mendakwa Seniwati Veteran Mariani atau nama sebenarnya Siti Mariam Binti Ismail telah meninggal dunia. Lantaran itu, laman sembang juga sudah mula memberi ucapan takziah kepada 'arwah' pelakon veteran tersebut gara-gara maklumat pihak tidak bertanggungjawab itu.

Bagaimanapun, tindakan pantas anak Mariani iaitu Melissa Saila selang beberapa jam kemudian berjaya meredakan keadaan. Menurut Melissa, ibunya masih sihat walafiat dan tidak meninggal sebagaimana yang di war-warkan.

Mariani - kena fitnah...

Twitt fitnah yang disebarkan...

"Sesiapa yang sebar konon ibuku meninggal, please stop it. Alhamdulillah dia sihat saja. Sekian," ujar Melissa melalui twitternya.

Oleh yang demikian, jika anda menerima pesanan SMS atau mendapat info melalui twitter mengenai berita ini, sila abaikan saja!

Penjelasan Melissa tentang berita tersebut -
klik untuk imej besar


"TIDAK ADIL SAYA 'PECAH LUBANG'... JANJI KONGSI BERSAMA-SAMA" - DINI KOMEN TARIKH 2.2.2021

Pasangan pelakon Janna Nick, 25, dan Dini Azan Schatzmann, 26, baru-baru ini menerusi laman Instagram masing-masing memuat naik satu entri dengan kapsyen tarikh 2.2.2021 dan ia telah mencuri tumpuan ramai.

Ia mencetuskan spekulasi kononnya tarikh berkenaan kemungkinan bayangan mereka bakal menamatkan zaman bujang dalam norma baharu.

Bagaimanapun, Dini yang merupakan bekas graduan Ijazah Sarjana Muda Kejuruteraan, Universiti of British Columbia, Kanada itu menafikannya, sebaliknya ia satu kejutan lain.

"Soal tarikh ini membabitkan Janna, jadi tidak adil saya 'pecah lubang'. Kami sudah berjanji untuk berkongsi bersama-sama nanti," jelas pelakon kacukan Melayu-Switzerland.

Klik untuk gambar besar

Mengenai perancangan melamar hos program Melodi, TV3 itu sebagai isteri, Dini berkata, dia pasti berkongsi detik bersejarah dalam hidupnya seandainya tiba masa.

"Saya dan Janna tidak akan merahsiakan hari bersejarah kami. Jadi, doakan kami," katanya yang turut bergandingan dengan Janna dalam drama adaptasi novel, 'Marry Me Senorita' arahan Michael Ang.

Hubungan cinta antara Janna dan Dini terus menjadi perhatian netizen. Satu demi satu gelagat merpati dua sejoli itu dibangkitkan sejak menjalinkan hubungan cinta hampir dua tahun lalu.

Malah, gosip hubungan berakhir turut bertiup kencang apabila Janna dan Dini sekian lama tidak berkongsi gambar bersama dalam media sosial, baru-baru ini.

Namun, pasangan sehati sejiwa ini kembali hangat apabila video dalam aplikasi TikTok tular, baru-baru ini. Aksi Dini mendukung, memeluk dan memegang erat Janna menjadi kecaman netizen.

Kelakuan mereka dianggap tidak manis memandangkan masih belum ada ikatan yang sah. Dini dengan rendah hati mohon maaf atas keterlanjurannya dengan Janna beraksi sedemikian dalam video berkenaan.

"Saya dan Janna minta maaf jika aksi dalam video dianggap keterlaluan. Secara jujurnya, kami sekadar santai dan berseronok dalam mempromosikan sebuah jenama. Lagipun, video aplikasi TikTok sering mendapat jumlah tontonan yang tinggi.

"Kami mahu mempersembahkan kandungan video yang terlalu serius. Saya sendiri tidak pandai menari. Kita tahu kebanyakan video TikTok kena menari.

"Saya hanya tidak mahu nampak canggung dalam video ini, jadi saya belasah sahajalah mengikut Janna. Namun, tak sangka ia tular dan menjadi kecaman ramai," tuturnya.

www.myartis.com / Sumber & foto: Berita Harian, Instagram Janna Nick & Dini Azan Schatzmann

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUJUNG TAHUN INI - ANNE NGASRI BAKAL TIMANG ANAK KELIMA

"Alhamdulillah kandungan saya sudah memasuki usia tujuh bulan dan dijangka akan bersalin pada Disember depan. Kalau ikut daripada imbasan doktor memberitahu kami bakal menimang cahaya mata perempuan," kata pelakon Datin Anne Ngasri, 34, yang bakal menimang cahaya mata kelima pada Disember depan.

Dalam pada itu, Anne memberitahu dia dan suami, Datuk Mohd Sumali Reduan tidak merancang kehamilan itu namun gembira apabila diberitahu bakal menimang cahaya mata perempuan.

Kata Anne atau sebenarnya Nasriah Ngasri lagi, anak-anaknya paling gembira dengan berita berkenaan dan tidak sabar untuk bertemu adik baharu mereka.

"Anak saya yang terakhir pun sudah masuk usia lima tahun dan apabila dapat tahu saya hamil mula-mula terkejut juga kerana kami tidak merancang.

"Pun begitu perasaan teruja itu ada terutamanya anak-anak kerana bakal dapat adik perempuan. Rasanya mungkin sekarang masa sesuai untuk timang anak lagi memandangkan emPat anak saya yang lain sudah pun besar," ujarnya.

Klik untuk gambar besar

Bercerita mengenai pengalaman kehamilannya kali ini, Anne berkata, ia tidak banyak beza namun mengakui gemar makan aiskrim sepanjang mengandung.

Tambahnya, dia pertama kali merasai pengalaman minum air gula ketika melakukan pemeriksaan bagi memastikan paras gula dalam badan berada dalam keadaan stabil.

"Ya Allah! Seksanya nak telan air gula tu... Empat kali saya hamil sebelum ini belum pernah kena minum air itu. Ia pengalaman baru buat saya walaupun sudah empat kali bersalin. Mengidam itu tidak ada sangat cuma saya gemar makan aiskrim," jelasnya.

Bercakap mengenai perkembangan terbaharunya, Anne berkata, selain menguruskan rumah tangga, dia juga sibuk membantu kakaknya, pelakon dan penerbit Darling Ngasri dalam penerbitan filem 'Hero'.

Masih mahu terus berlakon, selepas bersalin dia berhasrat untuk kembali aktif sekiranya ada tawaran bersesuaian.

"Lakonan sudah jadi darah daging saya... Sejak kecil saya berlakon jadi mana mungkin saya tinggalkan begitu sahaja. Kalau ada watak dan masa yang sesuai memang saya akan terima," tuturnya.

Pelakon yang pernah popular menerusi drama bersiri 'Cili Padi' ini mendirikan rumah tangga dengan Sumali, 46, pada 22 Disember 2012.

Menerusi perkahwinan itu, Anne dan Sumali dikurniakan seorang anak lelaki Sufi Harraz yang kini berusia lima tahun.

Hasil perkahwinan terdahulu bersama bekas suami, Abdul Wafi Hassan, mereka dikurniakan tiga cahaya mata, Abdul Warits, 12, Abdul Wafri, 10, dan Nazharah Afrozah, 8.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZYNAKAL DIDAKWA TEMAN BERKELAKUAN PELIK SEJAK 2 MINGGU LALU

"Dia kelihatan seperti sedar, tetapi ketidakstabilan mental menyebabkannya tidak menyedari apa yang dilakukan dan luahkan. Kami menghantarnya ke sebuah hospital swasta bagi menjalani rawatan, selepas keluar lokap, kelmarin.

"Kami mahu mengenal pasti sama ada dia berdepan gangguan mental atau terkena buatan orang. Saya perasan Zynakal berkelakuan pelik, sejak dua minggu lalu. Dia mula bercakap merapu, tidak pulang ke rumah, tidak tidur selama empat hari dan bergaduh dengan semua orang.

"Itu bukan dirinya yang sebenar," kata Danish Jess mengenai rakan baiknya, penyanyi dan komposer Zynakal yang mendakwa artis terbabit berkelakuan berkelakuan sejak dua minggu lalu dan seperti orang lupa ingatan dan tidak menyedari tindak-tanduknya boleh menimbulkan kemarahan.

Danish juga mendakwa, ujian saringan air kencing turut mendapati penyanyi terbabit negatif dadah. Jumaat lalu, Zynakal atau Muhammad Raziq Rosli didenda RM2,800 oleh Mahkamah Majistret Ampang selepas menyerang dan mencekik leher seorang pekerja stesen minyak, selain menghalang polis menjalankan tugas pada 28 Ogos lalu.

Klik untuk gambar besar

Sebelum itu, penyanyi lagu 'Terbang' berkenaan melakukan pelbagai serangan terhadap beberapa individu, termasuk rakan artis, stesen radio dan syarikat rakaman, berhubung projek lagu terbaru di laman sosialnya. Danish berkata, orang luar yang tidak mengenali pemuda itu pasti marah jika mendengar percakapannya yang merepek.

"Bagaimanapun, saya dan rakan baik sedih melihat keadaannya. Zynakal budak baik, menghormati orang dan tutur bahasanya sentiasa menyenangkan. Selepas keluar lokap, perangai peliknya datang semula. Saya sempat menunaikan solat Jumaat bersamanya.

"Zynakal kelihatan sihat, cuma apabila ditanya, dia cakap seperti pergi bercuti selama dua hari. Sedangkan, dia ditahan reman dalam lokap, selama dua hari. Saya sedih melihat keadaannya," ujar Danish yang pernah berkhidmat sebagai pembantu peribadi Zynakal.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUA PELAKON, EMPAT KRU POSITIF COVID-19 - AIDA ARIS: "KENAPA NAK SALAHKAN PENERBIT?"

Berhubung enam individu membabitkan dua pelakon dan empat kru yang dijangkiti virus Covid-19, penerbit Cintakasih Productions Sdn Bhd juga pelakon iaitu Aida Aris menyifatkan ia adalah di luar jangkaan.

Sehubungan itu, Aida menyarankan supaya pelakon atau kru perlu berehat sekurang-kurangnya 14 hari sebelum memulakan penggambaran dengan syarikat produksi lain.

"Macam mana kita nak hentikan perkara ini. Dalam keadaan sekarang sesiapa saja boleh dijangkiti. Apabila kita tidak hentikan penggambaran, perkara ini akan melarat. Bagi saya pihak tertentu kena tengok perkara ini.

"Mungkin bagi mereka yang terbabit dengan penggambaran sebelumnya perlu berehat sekurang-kurangnya dua minggu sebelum mulakan penggambaran baharu. Jadi, artis dan kru kena jujur sebab syarikat produksi tidak tahu. Kalau jadi macam sekarang ini, semua jadi susah," katanya.

Aida yang juga penerbit filem 'Tariandi' itu berkata, apabila ia berlaku, penerbit terpaksa menanggung kosnya. Lima individu lain dalam produksi milik Aida menjalani penggambaran filem 'Tariandi' di Kuala Kangsar, Perak sebelum disahkan positif Covid-19.

Mereka terdiri daripada pelakon utama lelaki, Akif Halqi dan empat kru semuanya wanita iaitu pembantu pengarah 2, pembantu peribadi pengarah, kesinambungan dan clapper.

"Sekarang timbul masalah dengan pasukan produksi apabila tak puas hati dengan penerbit. Mereka tuduh saya lepas tangan dan abaikan pasukan. Saya didakwa tidak menjalani kuarantin bersama mereka dan kononnya saya lari," katanya.

Aida berkata, selepas Sweet Qismina disahkan positif, bermakna seluruh pasukan perlu dipantau dan kes diambil alih Kementerian Kesihatan Malaysia (KKM).

"Bagi saya, apabila bekerja dalam keadaan penularan Covid-19, semua pihak perlu bersedia ambil risiko. Ini kerana tidak ada siapa tengok, tahu dan jangka perkara ini. Jadi, masing-masing kena jaga diri dan patuh pada prosedur operasi standard (SOP).

"Namun, kita semua masih perlu bekerja dan cari makan. Tapi, apabila ada yang dijangkiti, janganlah pula salahkan penerbit," tuturnya.

Aida berkata, timbul pertikaian dalam kalangan kru mengenai soal ujian saringan sebelum memulakan penggambaran filem Tariandi pada 15 April lalu.

"Ketika penggambaran dibenarkan dalam tempoh Perintah Kawalan Pergerakan (PKP), semua kru dan pelakon perlu menjalani ujian saringan sebelum Perbadanan Kemajuan Filem Nasional Malaysia (Finas) keluarkan Surat Perakuan Penggambaran (SPP). Namun, selepas status bertukar Perintah Kawalan Pergerakan Bersayarat (PKPB), ia tidak perlu lagi. Tapi, kalau ada nak buat ia atas inisiatif sendiri.

"Jika ada pihak yang pertikaikan kenapa syarikat produksi saya tidak buat, ini tidak ada dalam syarat apabila status bertukar ke PKPB. Jika masih perlu, tentu saja Finas tidak keluarkan SPP untuk produksi saya memulakan penggambaran.

"Apabila masalah ini berlaku pasukan kru pertikaikan. Apa saya boleh cakap, kenapa sebelum ini tak tanya? Kenapa apabila sudah kena baru tanya dan salahkan penerbit?" katanya.

Penggambaran filem 'Tariandi' sudah dihentikan sejak 16 April lalu dan semua pelakon dan kru kini menjalani kuarantin di sebuah resort di Perak.

Sebelum ini, Aida mengesahkan lima individu lain dalam produksi itu turut dijangkiti, susulan pelakon Sweet Qismina disahkan positif Covid-19 pada 20 April lalu. Mereka terdiri daripada seorang pelakon utama lelaki, Akif Halqi dan empat kru semuanya wanita iaitu pembantu pengarah 2, pembantu peribadi pengarah, konti dan clapper.

Aida Aris ketika dihubungi berkata, jangkitan itu berlaku ketika mereka menjalani penggambaran filem Tariandi di Kuala Kangsar, Perak pada 15 April lalu.

"Saya difahamkan sebelum masuk lokasi dia (Sweet Qismina) terbabit dalam penggambaran drama bersiri dan mungkin dia dijangkiti di situ. Habis saja dengan drama itu, dia terus sambung dengan produksi saya pula untuk filem 'Tariandi' ini.

"Kami mula penggambaran pada 15 April dan pada 16 April dia mengadu demam. Selepas berehat beberapa hari, dia menjalani ujian saringan dan hasil ujian positif. Jadi, saya terus arahkan produksi untuk hentikan penggambaran.

"Apabila Sweet disahkan positif, Akif pula mengadu badan sejuk dan sakit tekak. Pada masa sama, Kementerian Kesihatan Malaysia (KKM) maklumkan seluruh produksi ini dibawah pemerhatian mereka. Kami pun akur dan semua kru tidak dibenarkan keluar dan hanya duduk di penginapan sebelum ujian saringan dibuat.

"Namun, saya membawa Akif termasuk tiga kru lain untuk buat ujian saringan di hospital swasta dahulu kerana mereka ini kerap bersama Akif. Saya pun buat ujian saringan sama.

"Hasil ujian, Akif positif dan kami yang lain negatif. Jadi, Akif terus dibawa ke pusat kuarantin dan kami tidak dibenarkan bercampur dengan kru lain. Sementara kru lain menjalani ujian saringan pada 21 April," jelasnya.

Aida memaklumkan, kru menjalani proses kuarantin di Ulu Kinta dan Tanjung Rambutan sementara yang positif ditempatkan di Pusat Kuarantin di Ipoh. Aida berkata, dia sudah memaklumkan perkara itu kepada Perbadanan Kemajuan Filem Nasional Malaysia (Finas) selepas Sweet Qismina disahkan positif.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO KONGSI DETIK INDAH LIHAT KELAHIRAN ZURIATNYA SENDIRI

Menerusi laman Instagram, Fizo Omar telah bercerita tentang pengalamannya dan memberitahu sukar untuknya gambarkan perasaan ketika melihat isterinya, Mawar Abdul Karim melahirkan zuriat mereka secara pembedahan yang dinanti-nantikan selama 4 tahun.

Dalam posting itu, Fizo meluahkan rasa syukur kerana akhirnya dapat merasai nikmat mempunyai zuriat walaupun ia mengambil masa yang agak lama dengan pelbagai cabaran yang dilalui.

"AKU TGK BABY AKU KELUAR!!! Tak tahu mcm mne aku nk cakap perasaan aku masa tu bila aku lihat sendiri Dr Hamid Arshat dan assistant nya 'memotong' perut mawar secara live depan mata aku dan keluar kan zuriat aku dan mawar yang 4 tahun aku menunggu baby ni.

"Syukur Alhamdulillah aku diizinkan oleh NYA utk merasai nikmat mempunyai zuriat walaupun mengharungi satu tempoh yg agak lama pada aku dan juga pelbagai cabaran untuk mawar nak hamil dulu.

Klik untuk gambar besar

"Dan aku juga diberi peluang utk masuk ke dalam bilik bedah mengharungi setiap saat getir mawar bertarung nyawa utk melahirkan baby pertama kami," tulisnya.

Malah Fizo turut memberitahu dirinya bagaikan bermimpi apabila melihat dengan matanya sendiri percikan darah dan air ketuban Mawar sewaktu bayi mereka dibawa keluar.

Menurutnya lagi, sewaktu melihat doktor menarik keluar kepala anaknya, dia terus mengalirkan air mata dan terpaku melihat zuriatnya sendiri.

"Percikan darah dan air ketuban yg aku tgk tu mcm tak percaya yg aku boleh masih lg berdiri dan terus melihat 'magic moment' tu.

"Dalam kepala aku bukan la nk memikirkan psl darah atau perut bini aku 'ditebuk' tapi yang aku fikirkan dan risaukan adalah bagaimana keadaan anak aku, dan aku tidak sabar nak tengok zuriat aku sendiri.

"Ye lah mana tak nya, bukan sahaja 4 tahun aku menunggu, malah sejak dari bujang lagi aku memang tak sabar nak ada anak sendiri. mempunyai anak adalah salah satu GOAL utama dalam hidup aku.

"Masa aku tengok Dr Hamid menarik kepala anak aku keluar,tiba-tiba air mata aku mengalir dengan sendiri dan aku tak terkata apa terpaku kat situ..

"Subhanallah aku mcm tak percaya… WEHHHHH..aku dah jadi daddy!!!.. itu lah yg bermain di kepala aku. Aku sampai xde kekuatan utk nk pegang baby tu masa tu dan aku hanya mampu tengok dan layan je apa yg nurse sedang buat kat anak aku.

"Dieorng tepuk tapak kaki n baby terus nangis, lagi kuat baby nangis, lagi kuat air mata aku mengalir keluar, Ya ALLAH.. syukur kepada mu ya Allah…

"Tibalah saat yg paling aku nantikan….AZAN seorang bapa.. nanti aku sambung lagi cter aku..," cerita Fizo yang membuatkan rata-rata netizen tersentuh dan sebak dengan perkongsian tersebut.

www.myartis.com / Sumber: Fizo Omar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


3 TAHUN SABAR MENANTI - ANGAH DIKURNIAKAN PUTERI KEDUA, AISYAH

Tahniah kami ucapkan buat pelakon dan pelawak popular, Angah yang dikurniakan cahaya mata perempuan kedua, Sabtu lalu. Angah, 40, yang juga penyampai Sinar FM berkata, kehadiran Aisyah juga amat bermakna kerana dia dan isteri, Amira Asyura Abdul Razak, 23, akan menyambut ulang tahun ketiga perkahwinan mereka esok.

Aisyah dilahirkan secara normal di sebuah pusat perubatan swasta di Serdang, Selangor jam 4.25 petang dengan berat 2.6 kilogram. Bercerita mengenai mengenai kelahiran Aisyah, Angah berkata dia dan isteri tidak kisah apa jantina anak mereka asalkan bayi lahir dengan selamat dan sihat.

"Selepas tiga tahun bersabar menunggu kehadiran cahaya mata, akhirnya Allah kurniakan Aisyah buat kam Setakat ini, kami panggil bayi dengan panggilan Aisyah saja kerana nama penuhnya belum diputuskan lagi. Sejak Aisyah masih masih dalam kandungan, saya dah biasakan nama Aisyah itu sebagai panggilan," katanya.

Klik untuk gambar besar

Bercakap mengenai urusan penjagaan tempoh berpantang isterinya, Angah berkata, Amira mendapat tajaan penuh dari sebuah agensi yang mengendalikan pengurusan berpantang.

"Rezeki Aisyah dan Amira, pembabitan saya sebagai penyampai radio nampaknya lebih murahkan rezeki kami sekeluarga. Malah, anak saya Nurina Fasya yang tinggal bersama juga boleh membantu isteri dan menjaga Aisyah ketika saya keluar bekerja," ujarnya.

Angah atau nama sebenar Iskandarshah Hashim bertemu jodoh kali kedua bersama Amira pada 19 Februari 2016. Menerusi perkahwinan terdahulu, Angah sudah mempunyai seorang anak perempuan, Nurina Fasya, 16.

www.myartis.com / Sumber & foto: Harian Metro & Instagram Angah Raja lawak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK TERKESAN - RUHAINIES ENGGAN KAHWIN KERANA DESAKAN & SINDIRAN

Pelakon Ruhainies, 27, menerima sindiran segelintir warganet yang mempersoalkan bila dia mahu berkahwin, apatah lagi, adik kepada pelakon Risteena Munim itu dilihat sering berkongsi ceritera indah percintaannya bersama kekasih dikenali sebagai 'Mr E' di Instagram (IG).

Mengulas sindiran terhadapnya apabila ada beberapa selebriti terus berkahwin tanpa terlalu mencanang percintaan mereka, Ruhainies bagaimanapun tidak sedikit pun terkesan dan berkata, soal jodoh ketentuan Allah.

"Untuk saya, buat masa ini masih dalam perbincangan ke arah perkahwinan dan belum ada kata putus. Apatah lagi, saya ada kakak iaitu Nur Risteena yang mungkin akan berkahwin dahulu kerana sudah bertunang," ujarnya.

Menurut pemilik nama sebenar Nur Ruhainies Farehah Zainul Ilyas, dia juga memiliki pendirian tegas berhubung soal perkahwinan: "Saya yakin setiap orang memiliki pendirian tersendiri. Begitu juga dengan saya, kalau nak kahwin biarlah bila sampai jodohnya.

"Terus-terang, saya tidak akan buat keputusan nak berkahwin hanya disebabkan termakan desakan dan sindiran daripada orang luar. Kalau ada warganet yang berterusan nak mengata, saya tak ambil peduli pun selagi mereka tidak mencalar maruah saya dan keluarga," katanya.

Klik untuk gambar besar

Mengakui dirinya sering menjadi perhatian media kerana cerita peribadi, Ruhainies berkata, dia berkongsi apabila ditanya: "Saya seorang yang positif dan pasti menjawab apa saja ditanyakan media meskipun ia kisah percintaan. Bagi saya, selagi apa yang dituliskan itu tidak keterlaluan sewajarnya untuk saya memberi kerjasama".

Dalam perkembangan lain, Ruhainies masih sibuk dengan aktiviti lakonannya dan berkata, dia bersyukur tawaran berlakon tidak putus diterima. Katanya, dia akan terbabit dengan penggambaran filem adaptasi novel berjudul 'Seandainya Kau Ada' bersama Mira Filzah, Fendy Bakry dan Aidit Noh.

"Apapun, sekarang saya terbabit dengan penggambaran drama 18 episod untuk slot Samarinda TV3 berjudul Maaf Tak Indah," tuturnya yang engulas rakan pelakon lain yang bekerjasama dengannya ialah Azlee Khairi, Azar Azmi, Fizo Omar dan ramai lagi.

Tidak mengapalah, biarlah Ruhainies 'enjoy' dahulu saat-saat indah ketika bercinta. Doakan yang terbaik buatnya dan kekasih, semoga kekal bahagia selamanya dan ada jodoh sehingga ke jenjang pelamin.

www.myartis.com / Sumber & foto: Harian Metro & Instagram Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES NUSYUZ - EZANY TERUSKAN PERMOHONAN DI MAHKAMAH SYARIAH

Ezany Nizariff, 41, meneruskan permohonan nusyuz iaitu perintah kembali taat terhadap isterinya, Lizda Nuryanti Abidin, 32. Permohonan tersebut dinyatakannya di hadapan Hakim Syarie, Mohd Nurulazhar Mohd Tohar, di Mahkamah Rendah Syariah Daerah Petaling, Selangor.

Antara alasan Ezany ialah isterinya bertindak keluar dari rumah kelamin mereka di Sri Kembangan, Selangor pada 17 Julai 2014.

Hakim Mohd Nurulazhar kemudian menetapkan 3 September ini bagi sebutan kes nusyuz terbabit. Selain itu, ia juga akan berjalan serentak dengan permohonan cerai cara baik yang dibuat Lizda Nuryanti.

Untuk info, Ezany sebelum ini tidak bersetuju terhadap permohonan cerai secara baik dibuat isterinya awal bulan ini kerana pelakon itu telah mengemukakan permohonan nusyuz terhadap Lizda Nuryanti pada 22 Julai lalu.

Permohonan nusyuz tersebut dibuatnya mengikut Seksyen 60 (2) Enakmen Undang-Undang Keluarga Islam (Negeri Selangor) 2003.

Selain nusyuz, Ezany juga telah memfailkan permohonan hadanah iaitu penjagaan kekal ke atas kedua-dua anak mereka.

Sebagai rekod, Ezany berkahwin dengan Lizda Nuryanti pada 1 Julai 2007 dan dikurniakan dua anak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SELAMAT BERSALIN - RAJA ILYA & SUAMI TIMANG ANAK PEREMPUAN, 'TALITA LOVE'

"Syukur bayi perempuan kami selamat dilahirkan. Saya merasai satu keajaiban, detik magis melahirkan Talita Love," demikianlah kata pelakon Raja Ilya yang telah selamat melahirkan anak perempuan di sebuah pusat perubatan di Australia, semalam.

Berkongsi berita gembira di laman Instagram, Raja Ilya atau nama sebenarnya Raja Ramilah Begum Raja Mohammad, 37, turut mendedahkan nama anaknya iaitu 'Talita Love' serta mengucapkan terima kasih pada mereka yang mendoakan kesejahteraan mereka.

Raja Ilya memberitahu dia bagaikan tidak percaya dirinya kini sudah bergelar ibu selepas tiga tahun mendirikan rumah tangga bersama Trent Garret, 40, pada 2018. Pelakon yang menetap di Perth, Australia itu turut berkata, dia tidak sabar untuk membawa pulang bayi mereka ke Malaysia tahun hadapan.

Klik untuk gambar besar

"Syukur Alhamdulillah puteri kami sudah di sini. Kalau kamu kata saya akan hamil lagi dalam tiga tahun, saya akan ketawa. Hari ini saya alami sebuah keajaiban, saat magis kelahiran bayi perempuan saya, Talita Love. Gugur air mata, saya masih terkejut. Terima kasih atas kasih sayang, sokongan, dan doa yang cukup terasa," tuturnya.

"Saya menangis menyambut kelahiran anak kami. Masih rasa terkejut bergelar ibu. Tidak sabar rasanya hendak balik Malaysia bersama bayi kami tahun hadapan," ujarnya yang turut membuka akaun Instagram untuk anak sulungnya itu.

Terdahulu, Raja Ilya pernah berkongsi dia akan meminta bantuan seorang rakyat Malaysia yang juga menetap di Perth untuk proses berpantang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


C0V1D - RUNNING MAN, YOO JAE SUK DISAHKAN POSITIF

"Yoo Jae Suk telah mengambil ujian C0V1D pada pagi tadi dan mendapati keputusannya disahkan positif. Jae Suk telah melengkapkan dos kedua vaksinnya pada penghujung September lalu. Pada 11 Disember, dia dimaklumkan mempunyai kontak rapat dengan kes C0V1D yang telah disahkan dan segera mengambil ujian PCR pertama.

"Dia menerima keputusan negatif dan diklasifikasikan sebagai seseorang yang harus dipantau secara manual. Bagaimanapun mengikut garis panduan akta kawalan penyakit, Jae Suk kemudiannya mengambil ujian PCR kedua pagi tadi dan mendapat keputusan positif.

"Disebabkan itu jugam Jae Suk kini telah membatalkan semua aktiviti yang dijadualkan dan mengambil langkah yang ditetapkan mengikut garis panduan pihak berkuasa kawalan penyakit.

"Pihak kami akan sentiasa memantau sepenuhnya keadaan kesihatan dan keselamatan artis dan kakitangan kami mengikut garis panduan akta kawalan penyakit," jelas agensi, Antenna menerusi satu kenyataan media yang memaklumkan artisnya, figura terkenal Korea dan juga anggota Running Man, Yoo Jae Suk disahkan positif C0V1D selepas menerima keputusan ujian tersebut awal pagi tadi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INSIDEN BERLAKU TINGGAL KESAN MENDALAM - NYNAA AKUI MASIH BERHUBUNG DENGAN KELUARGA

Pelakon Nynaa Harizal, 26, yang terpisah dengan suaminya, Mohamed Fahmi Ilyas, 30, selama 24 hari dek kerana kontroversi rumah tangga apabila didakwa diculik ahli keluarganya, penghujung tahun lalu itu memberitahu, sebelum dan selepas berkahwin, keluarga serta rakan taulan tahu mereka tidak pernah bermasalah.

Nynaa berkata, dia seorang yang sangat mementingkan keluarga, tetapi, sekarang sudah kahwin. Jadi, suami menjadi keutamaannya. Diusik pertanyaan apa perasaannya berjauhan dengan suami, Nynaa akuinya, mestilah ada perasaan rindu.

"Namun, disebabkan insiden ini, keadaan sukar dan mencabar. Jujurnya, susah mahu menjelaskan segala-galanya, tetapi Alhamdulillah, kekeruhan dapat dijernihkan. Hubungan saya dan suami baik seperti dahulu. Soal hubungan dengan keluarga, tipulah jika saya katakan tiada masalah dengan keluarga, mesti ada. Apa yang saya harapkan semuanya akan kembali jernih.

Klik untuk gambar besar

"Namun, saya masih berhubung dengan keluarga. Insiden yang berlaku masih ada kesannya. Saya percaya akhirnya semuanya akan okay. Mungkin akan mengambil sedikit masa. Keluarga pun lama-lama akan baik dan boleh terima. Ia sangat sukar apabila kami tidak boleh berkomunikasi selama 24 hari. Saya hanya bertemu suami ketika hadir di mahkamah sahaja.

"Seperti yang diketahui, telefon bimbit tiada dengan saya. Saya juga tak boleh akses apa sahaja media sosial. Menghubungi suami juga tidak dibenarkan. Jadi, saya hanya baca komen netizen selepas pulang ke rumah.

"Tidak mengapa, netizen tidak tahu apa yang berlaku, perkara sebenar. Mereka ada pendapat tersendiri, jadi, saya tidak perlu berkecil hati kecaman netizen terhadap saya dan keluarga. Apapun, saya bersyukur segala-galanya sudah berlalu," katanya.

Ada yang menganggap kontroversi sekadar gimik, Nynaa berkata, lebih baik berdiam kerana ia membabitkan masalah dalaman keluarga. Katanya, buat masa ini, dirinya mahu berehat dahulu.

"Jika boleh, saya tidak mahu berkongsi dengan orang luar, bimbang menimbulkan fitnah dan cerita lain. Ataupun, cerita A, tetapi ditokok tambah menjadi B atau C. Jadi, saya tidak mahu mengeruhkan keadaan. Apa yang berlaku bukannya isu main-main, setiap pasangan suami isteri nak minta jauh dari halangan. Namun, ia terjadi pada kami.

"Ada sahaja tawaran berlakon, tetapi, saya terpaksa tolak sebab saya mahu menikmati kehidupan bersama suami. Alhamdulillah, insiden ini tidak memberi kesan kepada kerjaya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - RAGAM ADAM DAN FIZA LEPAS KAHWIN

Pasangan bahagia yang sememangnya tidak menjadikan status sebagai halangan untuk mendirikan rumah tangga. Pernikahan mereka pada 26 September lalu mengejutkan ramai peminat mereka sendiri, namun itulah yang dikatakan 'jodoh'.

Dan pada hari Jumaat yang mulia ini, apa kata kita lihat ragam pasangan yang masih 'berdarah manis' ini selepas bergelar suami isteri. Nampaknya Adam begitu cepat menyesuaikan diri demi menggalas tanggungjawab sebagai suami.

Manjanya - klik untuk imej besar


"BANYAK YANG MEMFITNAH..." - NABILA NAFI SEKAT SHARNAAZ JUMPA ANAK

"Saya tak pernah halang atau sekat dia berjumpa dengan anak kami. Walaupun banyak yang memfitnah cakap saya tak bagi jumpa anak... malah saya tak pernah ada niat untuk pisahkan mereka.

"InsyaAllah saya akan teruskan niat saya untuk sama-sama membesarkan anak kami," ujar isteri pelakon Sharnaaz Ahmad iaitu Noor Nabila yang tidak pernah berhasrat menghalang ataupun menyekat suaminya bertemu anak mereka, Jebat Jayden Ahmad yang kini berusia setahun.

Malah kata Nabila, dia juga berharap untuk terus membesarkan anak mereka bersama-sama meskipun dia dan Sharnaaz tidak lagi menjadi suami isteri. Dalam pada itu, Nabila menjelaskan setiap keputusan dilakukannya adalah untuk memastikan kanak-kanak itu mendapatkan yang terbaik.

Klik untuk gambar besar

Bagaimanapun kata Nabila, dia menyedari setiap perlakuan mahupun keputusan yang dibuat berkaitan Jebat sentiasa mengambil kira dan menghormati Sharnaaz sebagai bapa kepada anaknya: "Sebelum ini saya tak pernah nak bagi komen mengenai perkara ini sebab kalau nak explain pun takkan habis sebab benda yang terjadi bukan dalam masa satu bulan... ia dah berlarutan sehingga beberapa tahun.

"Cuma sebagai emak, memang saya perlu beri lebih perhatian pada anak dari segi keperluan dan penjagaan Jebat. Itu memang menjadi keutamaan saya tapi ia tidak bermakna saya perlu mengetepikan Sharnaaz dalam hal itu," katanya.

Nabila sebelum ini pernah memfailkan permohonan interim hadadah (hak jagaan anak sementara) terhadap anak tunggal mereka, Jebat Jayden di Mahkamah Tinggi Syariah Kuala Lumpur. Permohonan interim hadanah itu difailkan pada 13 September tahun lalu adalah untuk menentukan hak lawatan Sharnaaz terhadap anak mereka.

www.myartis.com / Sumber & foto: mStar, Instagram Noor Nabila & Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - WAJAH COMEL BABY GIRL YAYA MAEMBONG

Pada jam 9 pagi kelmarin, isteri kepada Wan Raja, Yaya Maembong atau nama sebenarnya Rabbiati Adawiyah Ismail telah selamat melahirkan seorang bayi perempuan secara normal.

Bagaimanpun, kata Wan Raja, dia rasa gelisah apabila anak sulung yang baru dilahirkan isterinya dikuarantin kerana tertelan najis ketika proses bersalin. Isterinya hanya dibenarkan berjumpa dan mendukung anak sulung mereka yang diberi gelaran Seri malam semalam setelah tamat tempoh kuarantin.

"Alhamdulillah, Yaya selamat bersalin secara normal pada jam 9 pagi. Keadaan menjadi panik apabila bayi yang berada dalam kandungan membuang air besar dan menyebabkan komplikasi kepada Yaya.

"Doktor memberi tempoh kontraksi selama 15 minit dan menyarankan kaedah pembedahan supaya tidak membahayakan nyawa bayi dan juga Yaya sendiri. Seperti satu keajaiban, kontraksi berjalan lancar dan Yaya boleh bersalin secara normal.

"Namun bayi dikuarantin selama beberapa jam bagi memastikan tiada sebarang jangkitan kerana tertelan najisnya sendiri. Yaya hanya berpeluang untuk mendukung anak sulung kami malam tadi selepas tamat tempoh kuarantin," ujar Wan Raja dipetik sebagai berkata.

Menurutnya yang berada di sisi isteri sepanjang tempoh bersalin itu memegang kamera GoPro milik adik iparnya, Emma Maembong kerana ingin merakamkan detik mendebarkan itu.

"Walaupun cemas, namun saya harus kelihatan tenang untuk memberi sepenuh sokongan kepada Yaya. Jika saya lagi cemas, nanti akan lebih mengeruhkan keadaan. Tambahan pula, saya perlu memegang kamera.

"Emma kini sedang menjalani penggambaran di Pulau Pinang dan ralat tidak dapat bersama-sama ketika kakaknya hendak bersalin. Oleh itu, beliau meminta saya merakamkan seluruh proses kerana tidak mahu terlepas sebarang detik indah kelahiran anak buahnya," jelasnya.

Sementara itu, Wan Raja mengakui masih kekok mengendalikan anak sulungnya itu bagi membantu isteri yang sedang menjalani proses berpantang.

Tambahnya, isterinya itu akan meneruskan tempoh berpantang di Pulau Pinang selepas seminggu berada di ibu kota. Ketika di sana, Yaya akan dijaga oleh keluarga suaminya.

"Saya kekok hendak memandikan Seri kerana dia masih kecil lagi. Insya-Allah, Yaya akan menjalani proses berpantang di sini selama seminggu dan akan pulang ke Pulau Pinang untuk dijaga dengan lebih teliti oleh keluarga saya," katanya.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR - WAJAH-WAJAH BAKAL JUARA GEGAR VAGANZA 2015

Akhirnya enam peserta Gegar Vaganza 2 telahpun diketahui iaitu Siti Nordiana, Faradhia, Ezad Lazim, Nassier Wahab, Acong dan Haiza.

Kesemua mereka bakal  berentap melalui dua persembahan iaitu lagu individu dan lagu battle secara berdua di Final minggu depan.

Klik gambar untuk size besar

Apa yang pasti, Siti Nordiana dalam konsert separuh akhir semalam (Ahad) telah membuat persembahan menarik yang dipuji oleh Juri utama Ramli MS.

Persoalannya sekarang, siapakah yang paling layak memenangi hadiah wang tunai RM100,000 itu? Jawapannya, hanya dalam GV2 minggu hadapan. Tungguuu..!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


#GODBLESSAMERICA - AWAL ASHAARI TERUK DIKECAM

Menerusi laman Instagram, pelakon dan pengacara Awal Ashaari sempat berkongsi beberapa foto beliau mengunjungi tempat menarik di New York dan juga turut terserempak dengan selebriti antarabangsa terkemuka di sana.

Difahamkan, bapa kepada Lara Alana itu bukan hanya bercuti tetapi pada masa yang sama juga turut menyertai pertunjukkan New York Fashion Week.

Secara kebetulan juga, Awal dan isterinya Scha Al Yahya turut berpeluang untuk memperingati ulangtahun ke-17 tragedi serangan 9/11 ke atas bangunan World Trade Centre yang meragut ribuan nyawa.

Umum mengetahui sejak daripada insiden itu, ramai orang Islam di dunia khususnya di Amerika Syarikat dihantui dengan terma Islamophobia, dimana pihak Barat melihat agama Islam penuh dengan kebencian serta kekerasan.

Klik untuk gambar besar

Tindakan Awal pula yang memuatnaik foto 'Moment Of Silence' ketika mengenangkan peristiwa itu dengan menggunakan hashtag #GodBlessAmerica mengundang rasa kurang senang dikalangan netizen.

Ada yang menganggap Awal sudah lupa diri dan mengkhianati agamanya sendiri dan sedara sesama Islam yang teruk diperlakukan oleh Amerika Syarikat contohnya di Gaza dan Syria.

Mungkin Awal tiada sebarang niat buruk seperti yang disangkakan, kita pandang daripada sudut 'humanity' dan cuba berfikir positif. Malah, ia hanya mesej bersimpati terhadap mereka yang terkesan dengan tragedi hitam itu.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SETAKAT DM APA BARANG, MEH JUMPA DEPAN-DEPAN" - BABY SHIMA DEDAH TERIMA KIRIMAN 'BURUNG PUYUH' SEHARI MENJELANG RAMADAN

Penyanyi sensasi, Baby Shima menerusi media sosial miliknya telah mendedahkan dia ada menerima kiriman foto bogel seorang lelaki di Instagram, sehari sebelum memasuki bulan penuh keberkatan Ramadan. Dalam entri tersebut, Shima mendedahkan pengguna lelaki yang mengirimkan foto kemaluan berserta wajahnya itu.

"Sebelum Ramadan. Kalau setakat hantar DM macam ni apa barang. Kalau nak sangat meh jumpa depan-depan. Hari tu JB sekarang Ganu (Terengganu) pula. Ada yang kenal ker? Kalau ada yang kenal boleh bagi alamat dia," tulis Shima berserta tanda pagar #puyuhman #burungpuyuh.

Tindakan berani mati pengguna berkenaan mendapat pelbagai reaksi pengguna di media sosial. Ada yang menempelaknya, malah ada yang beranggapan individu berkenaan telah dianiaya.

Sebelum ini, Baby Shima yang popular dengan lagu 'Pura Pura Bujang' itu kerap menerima hantaran imej dan video lucah dari pengguna yang tidak dikenali.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZURA GEMBIRA SELESAI BERPANTANG, CINCIN TUNANG MUAT DIPAKAI SEMULA

Pelakon dan penyanyi Nur Fazura akhirnya sudah pun selesai menjalani proses berpantang selama 44 hari, selepas selamat melahirkan cahaya mata sulung yang beri nama Nur Fatima Aisya pada 2 Oktober lalu.

Menerusi perkongsian di Insta Story suaminya, pelakon Fattah Amin turut berkongsikan momen sedang menemani Fazura sedang makan makanan kegemarannya. Fattah berkata sudah lama isterinya teringin menikmati makanan tersebut.

Bukan sahaja boleh makan makanan kegemarannya, Fazura turut memuat naik foto di Insta Story meluahkan rasa gembira cincin tunangnya juga sudah muat untuk dipakai semula.

Klik untuk gambar besar

Dalam pada itu, meskipun gembira sudah habis menjalani proses berpentang, namun Fazura berkata dia tetap akan berjaga-jaga lebih-lebih lagi dari segi pemakanan.

Meskipun sudah sebulan berlalu, sehingga kini Fazura dan Fattah masih belum mendedahkan wajah bayi mereka kepada umum.

www.myartis.com / Sumber & foto: Hot FM & Instagram Nur Fazura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR DI KELAB MALAM DISEBAR - TAUKE JAMBU KAKI PEREMPUAN?

Bukan mudah untuk mengejar populariti dalam dunia hiburan. Baru sahaja menuju puncak, tup tup ada sahaja kontroversi yang melanda.

Demikianlah halnya dengan Tauke Raja Lawak yang menganggotai Kumpulan Jambu. Setelah berada dipuncak jaya, tanpa disangka tiba-tiba gosip melanda apabila dia dikatakan seorang yang gemar bersosial di kelab malam termasuk mendakwanya sebagai 'kaki perempuan'.

Semuanya gara-gara beberapa keping gambar Tauke bersama beberapa orang wanita di kelab malam yang disebar oleh beberapa blog semalam. Melalui gambar yang disebar itu, kelihatan Tauke seolah sedang memeluk seorang wanita dengan mesra sekali.

Bagaimanapun, cubaan pihak media untuk menghubungi Tauke bagi mendapatkan penjelasan semalam tidak berhasil. Ini kerana, difahamkan Tauke sedang sibuk menjalani penggambaran dan sekaligus mematikan telefonnya.

Dalam hal ini, kemungkinan gambar-gambar tersebut adalah gambar lama ketika Tauke masih belum popular lagi. Jom kita bersangka baik. Heh!

Antara gambar yang tersebar di alam maya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SAM BUKFACE 'LUDAH' RTM DI KONSERT INSPIRASI?

Umum memang sedia maklum bahawa lagu 'Panik' yang didendangkan oleh kumpulan Bunkface telah diharamkan siarannya di semua saluran Radio Televisyen Malaysia (RTM).

Namun begitu, pengharaman tersebut tidak diikuti oleh stesen Radio dan Televisyen swasta lain yang bersikap berkecuali. Semuanya dapat dibuktikan pada Konsert Inspirasi TV3 yang berlangsung pada 12 Dec 2011.

Klik untuk imej besar...

Bagaimanapun, apa yang tidak enak ialah apabila Sam Bunkface dilihat 'meludah' ke lantai ketika mahu mempersembahkan lagu Panik. Jika alasannya mahu membuang kahak atau air ludah yang terkumpul di mulut, ia pasti dapat dilakukan di bahagian belakang ketika dia berundur... bukan ketika menghadap microphone.

Bukan apa, kita tidak mahu budaya sampah dan ketidakpuasan hati mengganggu emosi ketika persembahan di hadapan penonton. Sebagai penyanyi, Sam seharusnya bersikap profesional dan bukannya mengambil kesempatan untuk memprotes pengharaman lagunya bila diberi kesempatan berkonsert.

Sikap sebegini bukan hanya merugikan diri sendiri, bahkan turut akan mencalar imejnya yang kemungkinan dilabel sebagai 'kurang ajar'. Bak kata pepatah, meludah ke langit... pasti akan jatuh ke muka sendiri..!

Sumber photo dari video Youtube (minit ke 0.27): BuahMulut


NENEK POSITIF COVID-19, KINI KRITIKAL - DALER YUSOF MOHON DOA

Pelakon Daler Yusof menerusi laman Instagram miliknya telah memaklumkan neneknya, Muhammadiyeva Shodi disahkan positif Covid-19 dan kini berada dalam keadaan kritikal ketika menerima rawatan di sebuah hospital di Uzbekistan. Menurut Daler atau nama sebenar Daler Yusuf Khamrokulov Muhammad, 28, doktor memberitahu terdapat jangkitan pada bahagian paru-paru wanita berusia 76 tahun itu.

"Assalamualaikum semua, nenek Daler positif Covid-19 dan dia berada dalam keadaan kritikal di Uzbekistan. Dia sekarang ini dalam keadaan koma dan doktor cakap paru-paru nenek dalam keadaan teruk," kata pelakon drama 'Encik Suami Mat Salih Celup' ini yang turut berkongsi foto bersama neneknya itu.

Memandangkan dia berada di Kuala Lumpur, Daler mengakui bimbang memikirkan keadaan kesihatan neneknya itu. Justeru itu, dia memohon orang ramai mendoakan agar neneknya sembuh daripada jangkitan virus tersebut: "Daler tak tahu nak buat macam mana... tolong doakan untuk nenek saya, please!," ujarnya.

Sementara itu, rata-rata pengikut meninggalkan komen mendoakan supaya nenek Daler terus kuat melawan Covid-19 dan sihat seperti biasa. Hasil semakan di laman sesawang Worldmeters, seramai 27,300 orang telah dijangkiti Covid-19 di negara berkenaan.

Klik untuk gambar besar

www.myartis.com / Sumber & foto: mStar & Instagram Daler Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU RIZ KATA TIADA ISTILAH KAYANGAN

"Saya cuma nak cakap, tiada istilah kayangan. Tiada siapa yang melebihi undang undang. Kita hormati dan akur yang mahkamah tetapkan. Saya dan isteri juga melalui proses mahkamah sama seperti mana rakyat Malaysia lain.

"Insya-Allah, doakan kami," jelas pendakwah bebas dan selebriti, Ustaz Muhammad Haris Mohd Ismail atau PU Riz yang menyifatkan tidak ada istilah kayangan membabitkan pertuduhan terhadap dia dan isterinya, Noor Neelofa.

Riz, 26, berkata sedemikian bagi mengulas kehadirannya bersama Neelofa di Mahkamah Majistret Seremban, Negeri Sembilan pada pagi, semalam, atas dakwaan melanggar prosedur operasi standard (SOP) Perintah Kawalan Pergerakan Bersyarat (PKPB) di sebuah kedai karpet di Nilai, Mei lalu.

Klik untuk gambar besar

Peguam Tan Sri Muhammad Shafie Abdullah yang mewakili pasangan itu berkata, pengurusan sebutan semula kes ditetapkan di Mahkamah Majistret pada 21 Oktober depan. Penetapan itu dibuat oleh mahkamah selepas kedua-dua pihak iaitu pendakwaan dan pembelaan menyerahkan dokumen yang berkaitan masing-masing.

Pengurusan kes dikendalikan Majistret Mahyun Yusof manakala pihak pendakwaan diketuai Timbalan Pendakwaraya Nor Azizah Aling. Terdahulu, pasangan itu tiba di Kompleks Mahkamah Seremban pada jam 8.40 pagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI CAROLINE JUARA MENTOR 6

Tuah ayam nampak di kaki, tuah Ella dan protegenya Caroline tak siapa yang tahu!

Demikianlah yang dapat disimpulkan atas kemenangan protege Ella, Caroline, atau nama sebenarnya Puteri Caroline Mohd Kamel, 20. Berliau berjaya meraih markah keseluruhan sebanyak 71 markah dan sekaligus muncul sebagai juara Mentor musim keenam (Mentor 6) di Stadium Malawati, Shah Alam, Selangor semalam.

Dengan kemenangan itu, Caroline membawa pulang wang tunai sebanyak RM100,000 serta trofi.

Untuk info, protege Ogy Ahmad Daud, Zatul atau Noor Nazatul Farahin, 23, mendapat tempat kedua dengan mendapat 60 markah, manakala protege Faizal Tahir, Anas atau Anas Ridzuan hanya mendapat 50 markah.

Format pemarkahan merangkumi 50 peratus daripada juri profesional (Datuk Ramli MS dan Datuk Sharifah Aini), 30 peratus undian SMS dan 20 peratus melalui juri awam.


PASRAH SEMINGGU BERPISAH - FATIN TAK BERANI HANTAR ANAK-ANAK KE SEKOLAH

Demi mengelak sebarang perkara tidak diingini berlaku, pelakon Fatin Afeefa memilih untuk berpisah buat seketika dengan dua anak-anaknya dan ia merupakan jalan terbaik.

Ujar Fatin atau nama sebenarnya Fatin Nur Afifah Shamsudin, 27, dia yang akan mula memasuki set penggambaran sebuah telefilem tidak mahu mengambil risiko memandangkan kes harian Covid-19 masih tinggi.

"Bermula Jumaat ini saya terlibat dengan penggambaran satu telefilem, jadi akan hantar anak-anak ke rumah ibu. Bagi mengelakkan sebarang kemungkinan, saya tidak akan jumpa mereka sepanjang penggambaran berjalan selama seminggu.

"Saya memang akan lebih berhati-hati, kalau mereka dijangkiti disebabkan saya, saya tak boleh maafkan diri sendiri. Anak saya ada dua orang saja, jadi tak mahu la terjadi apa-apa. Lepas penggambaran habis dan keputusan ujian Covid-19 negatif, barulah saya akan kembali kepada mereka," katanya.

Klik untuk gambar besar

Fatin sebelum ini pernah berkahwin dengan pelakon Adam Shahz pada 21 Disember 2013 dan bercerai dengan talak satu pada 30 Mei 2017. Hasil perkahwinan tersebut, mereka dikurniakan seorang cahaya mata iaitu Ivy Herra Sophia yang kini berusia enam tahun. Sementara Adam Aisy Arrian, 9, merupakan anak sulung Fatin sebelum bernikah dengan Adam Shahz.

Mengulas lanjut tentang keselamatan dua cahaya matanya itu, Fatin berkata buat masa ini dia juga tidak berhasrat untuk menghantar mereka ke sekolah sehingga keadaan bertambah baik.

"Apabila saya dengar sekolah nak buka semula, saya pilih untuk tidak hantar anak-anak ke sekolah buat masa ini. Lagi pun belum semua cikgu sudah lengkap vaksin. Kalau ada maklumat kata cikgu semua sudah lengkap vaksin, baru saya berani untuk lepaskan anak-anak ke sekolah," ujarnya.

Bercerita tentang kerjaya seni, Fatin berkata dia mengambil pendekatan lebih berjaga-jaga dalam menerima tawaran lakonan demi keselamatan diri dan keluarga biarpun kerajaan membenarkan industri kreatif beroperasi.

"Sekarang ini pun saya masih tunggu jumlah kes Covid-19 turun. Walaupun sudah ada kelonggaran tapi masih belum betul-betul selamat. InsyaAllah apabila keadaan dah okay, barulah saya akan ambil beberapa tawaran yang lain.

"Memang saya tidak berani walaupun sudah lengkap dua dos vaksin... saya ada dua orang anak yang masih kecil dan ibu pun sudah berusia. Jadi saya takut kalau-kalau jadi pembawa pula," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAPSYEN BERTUNANG TUKAR - SUFIAN BUAT PEMINAT SEBAK

Menerusi laman Instagram, penyanyi Sufian Suhaimi dilihat telah menukar kapsyen di gambar pertunangan dengan pelakon Elfira Loy.

Penyanyi yang popular menerusi lagu 'Terakhir' itu telah mengubahkan kata-katanya menjadi ucapan pengakhiran hubungan dengan Elfira.

Menurut Sufian, beliau tidak pernah menyesal mengenali wanita itu dan ianya merupakan hari paling indah buatnya.

Kata-kata pada gambar pertunangan yang diambil empat bulan itu telah membuatkan peminatnya sebak bila membacanya. Malah, ramai memberikan kata-kata semangat buat jejaka itu untuk meneruskan kehidupan.

Klik untuk gambar besar

Berpegang dengan kata-katanya, Sufian membuktikan beliau tidak mempunyai perasaan dendam terhadap Elfira mahupun keluarganya dengan tidak memadam sekeping pun gambar di sekitar majlis pertunangan mereka beberapa bulan lalu.

Tempoh hari, bapa Elfira memaklumkan telah memulangkan cincin pertunangan mereka sekaligus mengakhiri tali pertunagan secara rasmi.

Enggan mendedahkan sebabnya, kedua-dua belah keluarga pasangan selebriti itu menerima keputusan tersebut dengan terbuka.

Bagaimanapun, Elfira yang kini masih berada di luar negara, tidak memberikan sebarang komen lagi mengenai perkara ini.

Namun jika dilihat pada Instagramnya miliknya, Elfira hanya meninggalkan sekeping gambar menerima sejambak bunga sebelum memadam segala gambar pertunangan itu.

Apa-apapun, kami doakan yang terbaik buat mereka dan semoga kedua-duanya akan ditemui apa yang dicari.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR - BILA BELLA BELAJAR SEMBAHYANG

"Just got back from Penang. Saw Dr Halina trying to teach Bella the Muslim prayers... Happy Mothers Day to all Mothers out there," demikian kata Dr Sheikh Muszaphar mengenai anak sulungnya yang mula diajar sembahyang oleh isterinya.

Lebih menarik, Bella juga kini sudah mempunyai kira-kira lapan batang gigi yang membuat senyumannya bertambah manis. "Bella is getting her 7/8th teeth," ujar Dr Sheikh.

Pada anda yang sering mengikuti perkembangan anak angkasawan negara ini sejak lahir lagi, jom tengok aksi terkini Bella.

Klik untuk imej besar...


ISTERI LAN: "KAMI SEDIA BERI KERJASAMA KALAU LA NILAI RM1 JUTA BAYARAN PERSAHABATAN"

"Lama juga saya berdiam diri. Saya biarkan semua kecaman, caci maki terhadap kami. Walau masih ada yang waras berfikir mereka juga dikecam! Saya sudah jangka luahan kami dimanipulasi. Kalau bukan kerana adanya provokasi yang dimulakan pasti semua ini tak terjadi. Tapi dah jadi dah pun.

"Saya manusia biasa dan punya perasaan bila asyik di ask soalan provok. Setahun lebih kami mencari dan minta penjelasan kenapa kami diperlakukan begini, senyap, sunyi, sepi.

"Kami sedia beri kerjasama kalau la nilai RM1 juta itu adalah bayaran sebuah persahabatan," itulah kata isteri kepada penyanyi Lan Solo iaitu Sheila Hassim yang meluahkan rasa terkilan apabila kata-katanya bersama tiga rakan yang lain termasuk suaminya dimanipulasi.

Klik untuk gambar besar

Kemelut antara penyanyi Siti Nordiana atau lebih mesra disapa sebagai Nana dengan Lan Solo dan Syura Badron bersama tiga lagi individu masih berterusan apabila mereka dituntut membuat permohonan maaf serta membayar sebanyak RM200,000 setiap seorang.

Sheila menjelaskan mengenai bayaran yang dituntut Nana hanya menyatakan menuntut permohonan maaf secara terbuka dalam tempoh 24 jam tetapi tidak menjelaskan ianya berserta wang RM200,000 yang perlu dibayar oleh mereka.

Terdahulu, Siti Nordiana terpaksa meneruskan tindakan saman terhadap kedua penyanyi serta tiga lagi individu selepas tiada permohonan maaf secara terbuka dibuat seperti yang dituntut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::